Région_Bretagne - Breizh gant 10 bro evit an douristed\nTraezhenn Touroni war velo, e bro « Aod ar Vein Ruz » Alexandre Lamoureux – PRT* Breizh Alexandre Lamoureux - CRT Bretagne\nUl lec’h anavezet-mat gant an douristed eo Breizh, hervez ur studiadenn a oa bet graet gant Arsellva rannvroel an touristerezh un nebeud bloavezhioù zo, ha diskouezet e oa bet ivez e veze graet un diforc’h gant an douristed etre kornioù-bro resis : « Mor-Bihan Gwened », « Breselien », « Kerne » pe « Sant-Maloù »… O welet an dra-se, ar Rannvro he deus adtermenet he strategiezh evit diorren an touristerezh ha savet ur gartenn douristel nevez eus Breizh awenet gant al lec’hioù gweladennet gant an douristed o-unan. Ar mennozh : brudañ liesseurted an dek korn-bro dibar-se e kenlabour gant holl obererien an touristerezh (aozadurioù micherel, kambroù kenwerzh hag industriezh Breizh…) evit desachañ muioc’h a douristed betek Breizh. Da bep hini eus an c’hornioù-bro-se bremañ eo kinnig muioc’h a draoù tamm-ha-tamm ha kaout c’hoant da labourat asambles en ur grouiñ chomadennoù berr ha formulennoù prest-ha-tout evit respont da c’hoantoù nevez an douristed. Deuit da welet an 10 bedig-se hag a glot gant gwirvoud ekonomiezh an touristerezh !\nVideo : Eus an Arvor betek an Argoad, en em renkañ a ra an dud a vicher\n“Breselien” en douaroù (a-ramp war departamantoù Il-ha-Gwilen hag ar Mor-Bihan) ha “Brest Douaroù ar Meurvor” e beg kornôg aodoù Breizh eo bet ar broioù touristel kentañ o’n em frammañ. An dud a vicher er gennad, dreist-holl e tiez an douristed, o deus labouret asambles evit ober kinnigoù touristel boutin e kornioù-bro diouto o-unan. En Arvor pe en Argoad (war an aod evel e-kreiz ar vro), ar Broioù zo o’n em frammañ.\nTeuliad liesvedia : taol-sell gant skeudennoù\nPierre Bourcier, ti ar valtouterien e Kerlouan, bro « Brest Douaroù ar Meurvor »\nAodoù gouez inizi an Aberioù, gweledvaoù kevrinus koad Breselien, porzhioù Kerne-Izel, an hentoù don e-kreiz ar vro pe ar c’hêrioù bihan neuziet-kaer koant : taolomp ur sell gant skeudennoù war an dek bro douristel-se. Emaomp o vont da ouzhpennañ un unnekvet bro : an inizi, strewet a-hed\nAn dek « Bro douristel » e berr gomzoù\nBae Sant-Brieg - Pempoull – Ar C’haboù\nEtre kaboù ha tornaodoù meurdezus, grit ho mad eus an aodoù traezh munut. Brokus eo an natur, lipous ha steredennet eo ar boued, ha degemeret c’hwek e vez ar vugale. Kouronklec’hioù brudet (Sant-Ke-Porzh-Olued, Pleneg-Nantraezh …), lec’hioù dezho al label “Kêr vihan neuziet-kaer”, lec’hiennoù ha gweledvaoù dibar, abadennoù sevenadurel stank hag ur glad mor puilh : kalz traoù brav zo er vro-se.\nE Breselien ez eus mojennoù stank er c’hoadoù ha karget a istor eo ar c’hêrioù.Grit un diskuizh e-harz ar gwez dibar hag ar meurvein… ha lezit strobinellañ ac’hanoc’h.\nN’eo ket echu ar veaj e penn ar bed, ret eo mont pelloc’h, e Kanol Iz. Eus an tornaodoù uhel-uhel betek an aberioù don, bageit en-dro d’an inizi ha bourrit gant un douar gouez goloet a lanneier. Ur vro hag a ginnig lec’hiennoù naturel gwarezet – an aberioù en norzh, gourenez Kraozon er c’hornôg, inizi Sun, Molenez hag Eusa – met ivez porzhioù bihan ha kêrioù buhezek hag Océanopolis, ken dibar, e Brest evit gwelet loened ha plant a gaver e morioù ar bed a-bezh.\nUr c’horn-bro gant dour ma c’haller pleustriñ an holl obererezhioù merdeiñ hag ober troioù-bale a bep seurt. E tu ar mor, pep tra zo bras-divent : an aodoù traezh munut hag ar porzhioù evel hini Sant-Nazer ma vez savet ar morrederioù kaerañ, ar c’houronklec’hioù brudet hag ar porzhioù-pesketa bev-buhezek… Er c’heinvro ez eus aodoù ivez, en a-dreñv, graet gant dourredennoù, kanolioù ha geunioù hag a ginnig ur bed a blij muioc’h-mui d’ar weladennerien. « Kreisteiz Breizh » eo, un tammig, heoliet ha diskuizhus.\nSu Breizh – Ar Mor Bihan\nEn-dro d’ar Mor Bihan ha war an inizi (Groe, Houad pe Edig) eo brav bevañ. Evit en santout penn-da-benn, deuit e bourzh. Kemerit amzer da straniñ etre ar meurvein, er porzhioù hag e straedigoù kêriadennoù eus ar Grennamzer. E-touez an traoù brav e-leizh a zo er Vro « Su Breizh – Ar Mor Bihan » emañ dreist-holl gweledvaoù dibar ar Mor Bihan etre douar ha mor, gant ur glad hollvrudet er bed a-bezh a-fet an henoniezh, abadennoù hag obererezhioù stank liammet ouzh ar merdeiñ, hag ul lañs anat gant ar sevenadur.\nKalon Breizh - Coeur de Bretagne\nE kalon Breizh emañ an natur o ren… gant un nebeud souezhadennoù. Ar menezioù, ar c’hoadeier, al lennoù, ar stêrioù hag ar c’hanolioù zo o vevañ diouzh lusk ar gouelioù. Hag emañ an arz relijiel o c’hoari gant ar c’hontadennoù. Menez Are, koad an Uhelgoad, lenn Gwerledan, ar ganol eus Naoned da Vrest… Ar vro-se, a-ramp war tri departamant, zo stank al lec’hioù hag ar gweledvaoù dibar enni. Kavell ar festoù-noz eo hag abadennoù sevenadurel stank a gaver ennañ ivez evel gouel an Erer Kozh ha Kêrioù ar glad.\nHa plijout a ra deoc’h al lec’hioù hep o far er bed ? War an aod, grit anaoudegezh gant reier estlammus… Lod zo gris, lod all zo roz ! E-kichen, gweladennit ar c’hêrioù neuziet-kaer hag ar porzhioù-iliz. Ar Vro « Aod ar Vein Ruz – Bae Montroulez » en em led eus ar c’hornôg betek ar reter, eus Bro-Leon da Zouaroù an Arvor hag enni emañ Bro-Dreger a-bezh, eus Montroulez da c’hourenez Lezardrev. Enni ez eus, war un dro, lec’hiennoù sevenadurel hollvrudet, ur glad naturel dibar hag aodoù ha douaroù heverk eus Breizh.\nEtre ar maezioù a awen an arzourien (evel an drivliadelourien niverus a dremenas pennadoù amzer er vro en XIXvet kantved) ha taolioù-kaer ar seurferien, etre korolladeg ar bagoù-pesketa e porzh ar Gelveneg pe en hini Konk-Kerne hag ar c’hêrioù a zo o tañsal diouzh lusk ar bagadoù… an arvest zo dizehan ! Ouzhpenn al lec’hiennoù dibar a gaver e-leizh e korn-bro Kemper Kerne (Beg ar Raz, Kemper, Kêr-gloz Konk-Kerne, Enez-Sun pe an inizi Glenan, kêrioù Pont-Aven pe Lokorn) e plij ken-ha-ken ar vro d’an dud gant he sevenadur leun a startijenn hag he boued.\nEtre kêr-benn festus Breizh ha kastelloù lorc’hus marzoù Breizh, etre an tiez o frammoù koad hag ar savouriezh vodern, kit d’ar marc’had, evit ur banne war leurenn un davarn ha kasit anezhi ! Kavell ar sevenadur gallaouek eo ar vro douristel « Roazhon ha dorioù Breizh » ; enni eo kemmesket ar glad sevenadurel ha naturel, arzoù leun a startijenn ha pourmenadennoù en un endro glas. Unan eus dorioù ledenez Breizh eo.\nEn-dro da 8vet Marzhenn ar bed (bae Menez-Mikael-ar-Mor, enskrivet er glad bedel gant an Unesco abaoe 1979 evel unan eus ar c’haerañ baeoù er bed), santit spered kêrioù ar gourserien e kêr mogeriet Sant-Maloù, ar c’hoant d’ar frankiz en argoad Normandi, al landreantiz e traoñienn ar Renk… Ha skrijit pa vez reverzhioù ha na vezont ket mui da vrudañ !\nAn touristerezh e Breizh gant sifroù\nBreizh eo ar pevare rannvro douristel e Frañs a-fet an niver a douristed hag ar rannvro anavezetañ eo a-fet brud. Ar rannvro gentañ eo ivez evit ar merdeiñ.\n12,8 milion a weladennerien bep bloaz, 4,6 miliard a euroioù degaset war dachenn an ekonomiezh\n57 600 implij well-wazh bep bloaz, tost da 75 000 implij e-pad an hañv (8% eus PDK* Breizh)\n96,4 milion a nozvezhioù chom, dasparzhet war an aod (76%), er maezioù (59%), e-kreiz ar vro (24%) hag er c’hêrioù bras (41%)\n949 leti evit 54 018 gwele en holl,\n744 zachenn-gampiñ rummet, evit 264 675 plas enno en holl.\n5 570 bod-arsav hag a ginnig 23 713 plas enno en holl\n1 825 kambr ostizien labelaet, gant 4 715 plas enno en holl.\nMammenn : Arsellva rannvroel an touristerezh 2017\nLuc’hskeudennoù PRT Breizh : Simon Bourcier, Float tube e Lanyugon, bro douristel « Sant-Brieg – Pempoull Ar C’haboù » (pajenn degemer) ; Alexandre Lamoureux, traezhenn Tourini war velo, bro douristel « Aod ar Vein Ruz » (e deroù ar pennad) ; Pierre Bourcier, ti ar valtouterien e Kerlouan, bro douristel « Brest Douaroù ar Meurvor » (e-kreiz ar pennad)\nHon teuliad diwar-benn ar broioù touristel\nPolitikerezh touristerezh ar rannvro\nDizoleiñ ar broioù touristel e lec’hienn PRT Breizh\nPublié le Tuesday, August 8, 2017


Revr - Wikipedia\nVenere Callipige, Gwener klunet kaer.\nAr revr eo al lodenn eus korf an den hag al loened troadek etre an divgroazell hag an divvorzhed. Meneget eo er C'hatholicon dindan ar stumm reffr (1499).\n2 Revr an traoù ivez\n4 Ur ger hollek\n5 Ur ger naturel\n6 Ur ger lous\n8 Gerioù deveret\n9 Gerioù gant revr enno\n12 Levrioù implijet da sevel ar pennad\nAr revr zo anezhañ kigennoù ( ar glutealioù bras, krenn, ha bihan) hag un tamm druzoni, hervez an dud. Dre vras e vez drusoc'h revrioù ar merc'hed, ha kelc'hiekoc'h.\nKavet ez eus bet revrioù kalz tevoc'h gant pobloù zo, evel an Hottentoted. E 1810 e voe degaset Saartjie Baartman (1789 – 29 Kerzu 1815), un Afrikanez revrek da Londrez da vezañ diskouezet er foarioù. Mervel a reas e Pariz e 1816. Er Muséum national d'histoire naturelle e voe moulet he c'horf ha miret hec'h eskern; hec'h organoù engehentiñ hag hec'h empenn, a veze diskouezet betek 1974 er Musée de l'Homme. Daskoret e voe korf ar Gwener hottentot da Suafrika e 2002.\nMaouez ha gwaz Khoikhoi (treset e 1900). Steatopygia a vez lavaret eus ar revrioù a zo dreist ment re ar pobloù all.\nRevr an traoù ivez[kemmañ | kemmañ ar vammenn]\nKomzet e vez eus revr an traoù ivez : pep a revr o deus ar pod-houarn, ar vag, ar c'harr, ar c'hanol, ar gwez (kentoc'h pa vezont en o led).\nA-wechoù e talv kement ha 'lodenn izelañ an dra', an hini dostañ eus an douar (revr ur voutailh), pa vez laret: Lak ar sac'h war e revr!\nA-wechoù e talv 'lodenn bellañ diouzh ar penn' (revr ar c'harr). Da neuze e c'haller ober ivez gant ar ger lost, damheñvel e ster: komzet e vez eus lost ar c'harr, hag e-touez an anvioù-tud deuet diwar anvioù-lec'hioù e kaver Lostanlenn.\nDereadegezh[kemmañ | kemmañ ar vammenn]\nKoulskoude, diwar levezon ar galleg moarvat, hag ar sevended degaset gantañ marteze, eo aet ar ger revr e-maez a implij tamm-ha-tamm e troiennoù zo dre ma 'z eus gerioù all kevatal dezhañ: daoust hag en abeg da se eo e kaver ar ger kil e-lec'h revr en droienn "penn-kil-ha-troad"?\nGant Marie-Hélène Morvan, eus Strollad Kallag, e klever "penn-revr hag all".\nUr ger hollek[kemmañ | kemmañ ar vammenn]\nPa gomzer eus ar revr e komzer eus un hollad a zo anezhañ : ar feskennoù (pe ar peñsoù), ar ritenn, hag ar fraezh (pe an toull-revr).\nUr ger naturel[kemmañ | kemmañ ar vammenn]\nAr braz eus an dud a ra gant ar ger en un doare naturel evit komz eus al lodenn-se eus ar c'horf a zo e traoñ ar c'hein hag a seblant graet evit azezañ muioc'h eget evit kaout taolioù botoù.\nTroioù-lavar a-leizh a vo kavet er wiki-geriadur.\nUr ger lous[kemmañ | kemmañ ar vammenn]\nMarc'hhouarnerien livet o revrioù\nLod tud a gav koulskoude eo ur ger lous, hag e kavont gwelloc'h ober gant ar ger penn a-dreñv.\nKoulskoude ez eus un implij dizereat splann eus ar ger pa vez kemeret da skeudenniñ ar vuhez reizhel ha dreist-holl hini ar merc'hed e genoù paotred zo pa gomzont eus\nur revr skorn, ur revr yen, hag ur revr goad,\nur revr domm, ur revr boazh.\nEn un doare gros e klever troiennoù evel:\nMa revr gant al laboused!\nKomz d'am revr, ma beg zo klañv!\nDavid kizellet gant Donatello, gwelet eus a-dreñv\nSede un nebeud gerioù all a reer ganto evit chom hep ober gant ar ger revr:\ndivglun, eus ar ger klun, nebeud anavezet nemet e Bro-Wened;\nrevreg pe revrieg, revrek pe revriek (ar stumm eg eo a gaver gant Jules Gros).\nUr revreg zo ur paotr gant ur pezh revr. Ur revregez zo ur plac'h.\nAn troiennoù "pennek-ha-revrek" pe "daoubennek-daourevrek": Lak da gaol pennek-ha-revrek.\nrevriañ a zo kement hag ober ur revr: revriañ ur bragoù, lakomp; revriañ ur c'helorn a zo kement ha stradañ anezhañ;\nrevrad, pe revriad. Ur revrad a c'hall bezañ:\nun taol war ar revr (komzet e vez ivez eus feskennad, pe peñsad)\npe un tortad, un toullad, ur c'horfad, ur sac'had. Ober ur revrad a raio an hini a ev re.\nur bern traoù: ur revriad traoù\nMont da gerc'hat ur revrad dour, a zo mont dindan ar glav da vezañ glebiet\nun dra vras: ur revriad aon, ur revriad vezh\nur revriad hini, da lavarout eo ur pezh hini, ur mell hini.\ndirevr: ur c'helorn, ur baner, a c'hall bezañ direvr\ndirevrañ a zo koll ar revr, pe marteze koll ar spered: "Hennezh a zo prest da zirevrañ gant ar c'hoant da vont d'ar pardon (Jules Gros)\na-revr, en droienn chom a-revr: labour chomet a-revr a zo labour a dleje bezañ echu ha n'eo ket graet c'hoazh.\nGerioù gant revr enno[kemmañ | kemmañ ar vammenn]\nDispakadeg revrioù en ur skol-veur stadunanat\nKemmadur[kemmañ | kemmañ ar vammenn]\nA-wechoù e vez graet ar c'hemmadur dre vlotaat war-lerc'h ar ger gourel revr, evel pa vije ur ger benel. Lavaret e vez : ur revr dev, ur revr gaoc'h.\nMadigoù eus Japan, stummet evel revrioù.\nLevrioù implijet da sevel ar pennad[kemmañ | kemmañ ar vammenn]\nGeriadur brezhoneg an Here, 2001. Ar pennadoù REVR ha REVRIAD, pajenn 1109.\nJules Gros, Le Trésor du Breton Parlé, 2ème partie, Librairie bretonne Giraudon, 1977: ar pennad REVR, pajennoù 442, 443, 444, hag ar pennadoù REVRAD ha REVREG.\nSellit ouzh ar ger revr er\nAdtapet diwar « https://br.wikipedia.org/w/index.php?title=Revr&oldid=1944751 »\nKemmoù diwezhañ degaset d'ar bajenn-mañ d'an 13 C'hwe 2022, da 17:28.


Pajenn:Koñchennoù eus Bro ar Ster Aon.djvu/177 - Wikimammenn\nPajenn:Koñchennoù eus Bro ar Ster Aon.djvu/177\n« Tag, me a rank mont kuit diouzit. Te ’lavaro oun dianket. Hag e teuï da balez ar roue da glask ac’hanoun. Va c’havout a ri eno. Ne liviri da zen, evel just, e ouzoun-me\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/177&oldid=148775 »\nKemmoù diwezhañ degaset d'ar bajenn-mañ d'an 1 Gen 2019, da 16:33.


Dispak – Dispak\nSkol ar Republik, orin kudennoù an Amerindianed\nE Gwiana « C’hall », en em zistrujañ a ra ur bern Amerindianed. Skol ar Republik n’eo ket digablus eus ar gudenn identelezh a rog anezho. « Hon tud a lâre deomp : “kit d’ar skol, evit dont a-benn er […]\n17/02/2020 04/06/2020 Etrebroadel, Keleier, Preder\nLañs an difi “Miz C’hwevrer hep gourmarc’had”\nAbaoe 2017 eo ez eus eus un difi e miz C’hwevrer : ober prenadennoù hep mont tre e stal vras ebet. Fellout a ra d’ar berzhidi beveziñ en un doare all e-pad miz, pe belloc’h…. Petra eo an difi-mañ ? […]\n11/02/2020 04/06/2020 Darvoudoù, Endro / labour-douar, Keleier\nRekipeoù Klervi : #7 krampouezh sistr\nA-benn ur sizhunvezh e vo devezh ar Chandelour, neuze e kinnigan rekipe ur bas krampouezh gant sistr deoc’h ! Bep bloaz e vez lidet ar Chandelour, d’an 2 a viz C’hwevrer, da lâret eo daou-ugent devezh goude Nedeleg. Ar Chandelour […]\n27/01/2020 04/06/2020 Dudi, Keginañ, Nann renket, Video\nD’ar 14 a viz Du 2018 eo marvet ar Mapuche Kamilo Katrillanka, e kumun Temekuykuy, e su Chile. Lazhet eo bet e-pad un oberatadenn bolis dreistordinal, bet sevenet gant archerien chilian ar bagad-stourm “Janglenn”. 24 bloaz e oa Katrillanka. […]\n10/10/2019 04/06/2020 Etrebroadel


Breuriezh Sant Erwan - Anjela Duval\nBreuriezh Sant Erwan\nLoc’het eo en dro-mañ Breuriezh Sant Erwan. Anavezet eo en Emsav ar vreuriezh-mañ, nevez c’hoazh, dre m’eo bet embannet war gelaouennoù evel Barr-Heol da skouer, galv an Ao. Y. Talbot da yaouankiz kristen Breizh. Embannet eo bet ivez an disklêriadur, ar reoliadur ha roll an danvez-labour. Ha setu deuet er-maez kannadig ar vreuriezh : Mouezh Sant Erwan, embannet gant Skol, ur wir gelaouenn leun a vuhez. Lennerien Ouest-France o deus gwelet skeudenn ul lodenn eus ar strollad war o labour, dirak iliz Serwel, o livañ delwennoù kozh. Dibaot moarvat betek-henn ar re o deus bet an eurvad da zegemer Paotred Sant Erwan en o zi.\nMe a gred emaon eus ar re gentañ servijet. Daou Sul lerc’h-ouzh-lerc’h o deus aberzhet da zont da zegas din heol e-leizh an ti, heol o c’halonoù yaouank ha gredus. Ar Sul trizek a viz Kerzu eo deuet an Ao. Kalvez, rener Skol ha diagent rener Skol Sant Erwan Ploueg-ar-Mor, gant an Aotrou Kelenner Yann Talbot, ur c’heneil mat dezhañ, Mark X., ur c’henlabourer, a gredan, da L’Avenir, hag un toullad izili eus Breuriezh Sant Erwan : Yann ar Minouz, Yann ar C’horr, ha niz an Ao. Kalvez, ur paotrig seven, futet ha dilu mar deus. Komzet o deus eus o labourioù liesdoare : fagodiñ keuneud hag o c’has da reoù gozh Lannuon. Mont a reont ivez da bourvezañ anezho e glaou. Roet o deus ivez un abadenn bennak da re gozh ospital Kergoualc’h. Dastum kanaouennoù e-touez ar bobl hag o deskiñ ha kalz a draoù all : baleadennoù, studi, retredig… Pegen prim oa tremenet an amzer ganimp ! Ha daoust pegen trist ‘oa an amzer, heol edo e-leizh an ti. Desped a rae din avat n’oa ket aze va ebeulien : an nebeudig paotred yaouank o deus desket lenn ha skrivañ ar yezh gant va sikour.\nAr Sul war-lerc’h, ugent ar miz, int deuet adarre. An dro-mañ gant ur strollad all, hag ouzhpenn an Aotrou Beleg Thomas, ur Breizhuheliad hag a gomz ur brezhoneg glan-sebezus ; e strollad ar re grenn emañ Mikael Bothorel, Yann-Erwan Morvan, Gwion ar C’horr. Evel-just, J.-Paol Kalvez ‘oa da heul, ha… divinit piv ? Nann, ne zivinfec’h ket. Koulz eo din lavarout deoc’h raktal. Ac’hanta ya, Gwion ar Menteg. N’anavezen ar Gwenedad-mañ nemet dre ur barzhoneg bennak gantañ en Al Liamm. An dro-mañ avat n’eo ket ankounac’haet ar magnetofon. Domaj en ur feson… Kalz muioc’h dilu e vez an teodoù pa ne vez ket ar mekanik flatoul-se war al lec’h. Me bepred ‘oa strafuilhet-naet gantañ. Ken na oa dibrennet va zammig sac’had galleg ha krog da verañ e kased ar brezhoneg. O ya ! ken n’en devoe krozet din un tamm an Ao. Kalvez. Met soñjit, tud paour ! Pa vez graet gant trefoedach e-pad hanter-kant vloaz, n’eo ket un hunvre komz ar yezh c’hlan. It ‘ta da lavarout da Barizianed ar fabourzioù komz deoc’h e galleg lennegel ! An deskarded a zo brav dezho komz brezhoneg mat, p’o deus desket ar yezh evel ur yezh estren, met bec’h o deus o tifoarañ eus ar pouez-mouezh gallek, hag a-hend-all paouroc’h int eget ar werin en troioù-lavar saourus, daoust ma kavont da gutuilh e skridoù evel oberennoù Jarl Priel, Youenn Drezen, hag all. Dre c’hras Doue n’emaon ket techet d’ar soñjoù du, da vihanañ abaoe ma’m eus graet anaoudegezh gant al lennegezh vrezhonek. Met krediñ a ran, ne vern pegen du e vije bet va soñjoù, o divije kemmet liv disul.\nMa ! kanet o deus Paotred Sant Erwan, evit ar peurvuiañ kanaouennoù farsus ha mousfentus diwar an dastumad Gwir Vretoned embannet gant Skol ; 74 kanaouenn evit 1,50 lur, n’eo ket ur rivin… Ouzhpenn va daou vignon yaouank J.-P. ha G. Bourdoneg, em boa galvet un amezegez kozh hag he div verc’h da selaou an abadenn. Anna gozh-mañ ‘oa bet strobinellet-naet gant an Ao. Talbot. « O ! emezi din antronoz, hennezh avat zo ur mestr-kaner. Perak ne vez ket klevet kammed er machin da gaozeal ? (= radio) » Va amezegez he deus ur yezh skeudennet-tre : ar « machin da vont buan » (= velo-solex), ar « machin da laerezh » (= balance automatique) ! Ma ! boas eo koulskoude ouzh mouezhioù kaer ar radio, rak aze ne vez c’hwitet abadenn vrezhonek ebet avat.\nGwion ar Menteg en deus kanet e brezhoneg Gwened ur ganaouenn fentus war un ton-dañs, reoù all gant un distagadur tregeriek. Bez’ e komz ur brezhoneg sebezus, glan ha pinvidik. Ur gwir arzour eus ar c’hentañ klas end-eeun ez eus Gwion ar Menteg. Gouzout a ra lakaat e jestroù da glotañ ken brav gant e gomzoù, un dudi. Ur chemet, ur moneadur en deus, na gaver nemet er ganerien a vicher. Da hetiñ e kavo Charlez ar Gall ar roud outañ, ha ma vo klevet er radio ar c’hentañ ar gwellañ, hag ivez gwelet war ar skramm bihan. Gwion ar C’horr en deus displeget dimp brav-tre « Yar he vioù aour ». Ar paotrig-mañ, pa vo deuet dezhañ e vouezh c’hour, a raio un displeger dispar. Evel-just, un abadenn dihued edo. N’eus ket deuet en-dro kudenn all ebet, nag arboellerezhel, na politikel, na yezhoniel, nag all. Bremañ, ne van ganin d’ober nemet trugarekaat an holl baotred hegarat-se hag o deus graet din kement a enor hag a blijadur, hag o renerien. Ha goulenn bennozh sant Erwan vinniget war e filhored, evit ma savo Breizh he fenn, leun a nerzh hag a levenez, gouest da stourm ha da drec’hiñ war ar sevenadur gall a glask he mougañ.\nNoz Nedeleg 1964


Sujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 02 Fév 2015, 10:19\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 02 Fév 2015, 14:17\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 02 Fév 2015, 20:21\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 02 Fév 2015, 21:38\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Mar 03 Fév 2015, 23:07\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Mer 04 Fév 2015, 00:17\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Mer 04 Fév 2015, 18:47\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Fév 2015, 12:27\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Fév 2015, 15:28\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Fév 2015, 15:32\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 09:39\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 14:36\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 16:03\nj'ai trouvé une pâte magique, nommée oyumaru pour ceux qui connaissent, permettant de faire des moules, et me permettant donc de ne pas décapiter ce cher Hama et ce cher Gandalf !\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 18:09\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 18:40\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 23:07\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 23:22\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Fév 2015, 23:43\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Fév 2015, 12:36\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Fév 2015, 12:56\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Mer 11 Fév 2015, 22:26\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 12 Fév 2015, 08:27\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 12 Fév 2015, 10:43\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 12 Fév 2015, 10:47\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 12 Fév 2015, 11:29\nSujet: Re: [CDA n°1] Gwaith-e-Durmen Follondiéva, l'Armée d'Arnor !\n» [CDA n°1] Gwaith-e-Durmen Follondiéva, l'Armée d'Arnor !


Emission Reportajoù Keleier ar Vro : Ur milion a spesadoù loened pe blant a zo da vont diwar wel dindan un nebeut dekadoù a vloavezhioù\nSummer School war ar brezhoneg e Kemper\nE Skol-Veur ar C'hornôg e Kemper, a vez degemeret bep bl…\nReuz ra ar feurm-uzin e Kommanna\n400 buoc'h 'vit bouetañ un uzin da vetanizañ ha produiñ …\nDav eo d'an holl strollegezhioù lec'hel ober o lod evit ar brezhoneg!\n'Bennirgwener e vo dalc'het kuzuliadeg gentañ an tiriado…\nDaleet eo arnodennoù ar Breved!\nAmzer c'hor 'zo 'ba kornog Europa 'vit an deizioù, war b…\nLanderne, kêr ar vrikennerezh\nBeket penn kentañ miz Du 'vo kinniget un diskouezhadeg g…\nEmission Reportajoù Keleier ar Vro - Episode diffusé le 09.05.2019\nUr milion a spesadoù loened pe blant a zo da vont diwar wel dindan un nebeut dekadoù a vloavezhioù\nAvec : Lucienne Moazan\n1 milion a spesadoù loened pe blant a zo da vont diwar wel dindan un nebeut dekadoù a vloavezhioù. 1 million diwar an 8 a zo en holl. Dilun voe bet embannet ar siffroù spontus-mañ gant an IPBES, Savenn Etregouarnamantoù war ar Bevlieseurted hag ar Selvijoù Ekosistemek. Goude 3 bloavezh labour gant kazi 150 skiantour eo deuet sklaer dezho : mont a ra an natur war ziskar buhanoc'h eget en holl zegouezhioù all e istor an denelezh. Digreskiñ a ra niver koulz ar spesadoù, ar pobladoù, ar gouennoù mez ivez an ekosistemoù.\nKavet vez 5 abeg braz d'an dra-se, renket e urzh o fouezh war an darvoud : « cheñchamant implij an douaroù hag ar morioù gant Bugel-Den » a zo an hini pouezusañ, a-raok « tommadur an Hin » pe « ar saotradurioù ». Ar pezh a c'heller lâret eo emañ an denelezh penn-kaoz da bep hini deus an abegoù braz-mañ.\nLucienne Moazan a zo bet animatourez natur war vord ar mor e bro Fouenn e pad 40 vloaz. Lâret a ra deus mikro Tunvezh Wlagen-Grandjean penaos he deus gwelet an traoù cheñch.\nDiskinnig : En o danevell e echu skiantourien an IPBES en ur lâret emañ dav cheñch penn d'ar vazh en un doare gwall drumm evit deomp dont benn deus an enkadenn a vevomp. Hep goulenn en un doare sklaer dont maez deus ar sistem ekonomikel kapitalour, e aliont d'ar gouarnamantoù evezhiañ da skouer en un doare strizh ar sistemoù eskemm argant.


Park ar Boudiged - Keit Vimp Bev\nAr janglenn drouzusRap ar saout\nDegemerStalLevrioùPriz ar VugalePark ar Boudiged\nHome / Levrioù / Priz ar Vugale / Park ar Boudiged\nPark ar Boudiged\nPiv n’anavez ket an Uhelgoad, gant e c’hoad hag e reier burzhudus ! Hag al lenn ken brav ! Met al lenn-se, tudoù, n’eo ket bet eno a-viskoazh. Setu pezh ‘m eus desket an deiz all pa oan aet di gant va c’hlasad. Pebezh istor ! Deuit d’am heul m’ho ‘peus c’hoant gouzout hiroc’h !\n200 er stok\nPark ar Boudiged quantity\nISBN: 978-2-86824-324-9 Rummad : Priz ar Vugale Product ID: 1821\nKristian Ar Braz zo ganet e Menez Are ha deuet da chom eno en-dro goude bezañ bevet e meur a vro. Troour (romantoù ha pezhioù teatr eus ar saozneg d’ar brezhoneg) ha skrivagner eo (romantoù evit ar yaouankiz ha danevelloù). Kas a ra ivez stummadurioù war ar brezhoneg en-dro koulz hag abadennoù lennegezh dre radio.\n2019 – Rummad Priz ar Vugale – 15×10,5 cm\nRoit an ali kentañ war “Park ar Boudiged” Cancel reply


Stefan – Stefan Carpentier\nAuteur : Stefan\nAr sevel halterioù\nE-touez an traoù gwellañ zo bet c’hoarvezet ganin em stummadur emañ ar sevel halterioù. Evel kalz a dud em boa bet tro da welet tammoù abadennoù er skinwel eus an atletourien e kampionadoù a bep seurt. Biskoazh avat ne’m boa desket sevel halterioù evelte a-raok miz Du. Ma, klasket em boa en ober ma-unan diwar sellet ouzh videoioù, ne oa ket gant nep stummer avat war an danvez. Continuer la lecture de « Ar sevel halterioù »\nAuteur StefanPublié le 3 février 2018 Catégories Brezhoneg, SportLaisser un commentaire sur Ar sevel halterioù\nDeuet eo ganin :p\nAbaoe ma’m eus kroget gant ar stummadur e c’hallan lavaret ne oa ket uhel ma c’hribenn ganin. D’ur poent bennak zoken e vagen soñjoù du e-leizh ken e oa bet darbet din leuskel an traoù da vont ha distreiñ d’al lec’h ma oan a-raok… N’eo ket padet pell ar stad-se avat. Petore den e vijen bet ma’m bije pleget dirak ar skoilh kentañ? Ma merc’h zoken a oa deuet da lavaret din: « Goût a rez, Tata, ne c’hallez dont a-benn eus pep tra d’an taol kentañ. Ret eo labourat. » Furnez ar vugale (hag a oar restañ ar pezh o devez klevet digant o zud).\nContinuer la lecture de « Deuet eo ganin :p »\nAuteur StefanPublié le 5 novembre 2017 Catégories Non classé2 commentaires sur Deuet eo ganin :p\nAbaoe ma’z on krog da studial micher an diorroer sport ne ran nemet redek war e lerc’h. Anzav a ran ne’m eus ket amzer da lenn ken e brezhoneg, pe dost, rak kalz a labour « skol » zo d’ober. Addeskiñ kontañ (betek 8 dreist-holl), deskiñ kontañ en ur gomz eus traoù all, kontañ en ur gomz ha war lusk ar sonerezh, displegañ ervat ar pezh zo d’ober, penaos lakaat ar c’horf (n’oc’h ket evit empentiñ pegen diaes eo lakaat unan bennak d’ober ur jestr pe ur fiñvadenn bennak. Re ziresis e vez an nen re alies ha traoù droch a zeu diwar-se)… Ha komz kreñv evit bezañ klevet betek penn all ar sal, ha reiñ c’hoant ha nerzh-kalon d’an dud.\nDek miz am eus evit deskiñ diazez ar vicher met deskiñ a vicher da vat a vo graet goude. Ra zeuin a-benn da vezañ ur gourdoner a-feson!\nAuteur StefanPublié le 3 octobre 2017 Catégories Brezhoneg, DiRuMmRolLeTLaisser un commentaire sur Amzer, emezit-hu?\nMe o’n em brientiñ da zibradañ ur varrenn 130kg a bouez enni.\nEmaon gant ma sizhunvezh diwezhañ em c’helc’hiad « nerzh ». A-benn dilun e stagin gant ur c’helc’hiad pliometriezh, un afer all eo avat.\nEvit ma c’helc’hiad nerzh em boa graet gant ar reizhad 6*6 da lavaret eo 6 steudad 6 arreadenn evit pep embregadenn. Da skouer evit ar plegadennoù divhar: 110kg 6 arreadenn * 6 steudad gant 3 munut diskuizh etre pep steudad.\nDec’h e oan bet laouen oc’h ober 3 steudad gant ar pouez uc’hek am boa gallet sevel en dibradañ e dibenn miz Mezheven.\nGouzout a ran n’eo ket kalz a dra, kredit ac’hanon, dister a-walc’h eo ar pouez-se e bed an embregerezh-korf. Ar pezh zo mat avat ha talvoudus evit ar mizioù a zeu eo ne’m eus ket tapet ma live uhelañ. Mont war-raok a c’hallan evel ma’m boa gwelet dec’h e-pad ma gourdonerezh.\nG.S: dav e vo din goulenn digant tud tennañ poltridi ac’hanon pa c’hourdonan peotramant e vo borodus amañ…\nAuteur StefanPublié le 17 août 2017 Catégories Brezhoneg, SportLaisser un commentaire sur Araokadennoù\nGourdonerezh an deiz\nAn deiz all e oan o lammat gant ar gordenn ha n’on ket bet evit ober tremenoù doubl (pe double unders ma fell deoc’h). Koulskoude em boa prenet ur gordenn a-ratozh, unan skañv hag a dro buan. Ya, ar gordenn a ra, me avat, ne oan ket evit lammat evel ma oa dleet. Re bonner e oan. Tarzhder a rae diouer din. Un dipit. Hiziv eta on aet da c’hourdonañ evit kaout muioc’h a darzhder.\nContinuer la lecture de « Gourdonerezh an deiz »\nAuteur StefanPublié le 14 juillet 2017 Catégories Sport2 commentaires sur Gourdonerezh an deiz\nGouzout pelec’h emaon ganti\nUr wech bennak e buhez ur sportour e rank hemañ gouzout pelec’h emañ ganti. Petra a dalvez kement-se evidon, da skouer? N’eo ket diaes: gouzout pet kilogramm e c’hallan sevel ur wech hepken e pep embregerezh diaezez.\nSetu eta m’hon eus kemeret amzer, Vincent, gourdoner e sal L’Orange Bleue e Komborn, ha me evit klask ma 1AU (pe Arreadenn Uc’hek). Continuer la lecture de « Gouzout pelec’h emaon ganti »\nAuteur StefanPublié le 3 juillet 2017 17 août 2017 Catégories SportUn commentaire sur Gouzout pelec’h emaon ganti\nC’hoarioù nerzh Breizh\nD’ar Sadorn 08 a viz Ebrel e oan bet e Mousterfil e Le Cârouj d’ober un abadenn c’hoarioù nerzh. Siwazh din ne oa bet abadenn c’hourdonañ ebet gant skipailh S.A.B 35 pa ne oa den dibres ebet war-bouez Jessica. He zrugarekaat a ran evit ar weladenn hag evit bezañ diskouezet din an holl c’hoarioù zo en ti: c’hoarioù kilhoù a bep seurt (lod na’m boa gwelet gwech ebet a-raok, paledoù, bouloù… (Sellit ouzh ar skeudennaoueg da heul).\nGoude se he devoa komzet din eus ar 7 c’hoari a ya d’ober Sportoù Atleterezh Breizh:\nGwerniañ ar berchenn\nAn ahel karr\nAr sach fun\nAr redadeg gant ur samm\nNe’m boa ket graet pep tra. Chomet e oan gant pevar c’hoari ha me ‘lâr deoc’h em boa bet bec’h. Pell e oan eus ar pezh a vez goulennet a-benn kemer perzh e kampionad Breizh. Peadra avat da reiñ c’hoant din da vont pelloc’h gant ar c’hoarioù-se ha da lakaat ma anv er c’hlub.\nNe gomprenan ket perak ez eus ken nebeut a vrud gant ar c’hoarioù-se. Neblec’h ne vez lakaet ar gaoz warne. Marteze e rankfe an traoù mont war vicherelaat evel m’eo bet graet gant Bodadeg ar gouren? Stummañ tud zo d’ober evit gallout ren gourdonerezhioù a-zoare ha neket chom gant amatourien (pegen barrek e vefent evel atletourien) ma fell dimp reiñ ul lufr nevez d’ar c’hoarioù kozh-se. Pa weler ar berzh a ra ar c’hoarioù nerzh e Skos, en Euskadi hag e broioù all eus Europa ez eus peadra da vezañ chalet gant koll c’hoarioù Breizh.\nSiwazh din ne c’hallin ket kemer perzh e kamponiad Il-ha-Gwilen hevlene na mont da welet kamponiad Breizh 2017 e deroù miz Eost a vo dalc’het kostez Blaen (e Saint Omer de Blain, kaer am eus bet klask an anv brezhonek, ne’m eus ket kavet). Ur blijadur e vefe din avat klask kemer perzh er c’hampionad e 2018. Evit se e vo ret din gourdonañ rak evel ma’m boa lavaret uheloc’h: bec’h am boa bet.\nAr pezh a blijfe din eo e vefe kement a vrud gant ar c’hoarioù-se ha ma’z eus gant ar gouren bremañ. Hag ar pezh a vefe mat ivez eo ober muioc’h gant ar brezhoneg. Pa weler n’eus ger brezhonek ebet e load an FNSAB estroc’h evit anvioù ar c’hoarioù… labour zo c’hoazh.\nUn nebeud skeudennoù ma fall deoc’h ha kit da c’houzout hiroc’h e load La Jaupitre\nAn ahel karr (ha me dindan) 47,5kg\nAr maen-pouez (20kg)\nUr mekanik evit gourdonañ sachañ\nAr voul a-istribilh\nLes berdinghettes ( ar c’hleierigoù)\nAn alez a dro\nBirinic pe ar c’hilhoù bihan\nAuteur StefanPublié le 9 avril 2017 Catégories Brezhoneg, SportLaisser un commentaire sur C’hoarioù nerzh Breizh\nGouzout a rit emaon o’n em brientiñ evit bezañ degemeret en ur stummadur « BPJEPS Activités de la Forme ». Tro am eus bet d’en lavaret amañ c’hoazh, met randoniñ a gavan mat!\nGourdoniñ a ran bemdez. E-tro 9e pe 10e a embregerezh-korf bep sizhun.\nLun Meurzh Merc’her Yaou Gwener Sadorn Sul\nKof ha peñsoù Kein\nPazenn (live 2) Hapkido Pazenn\nDivhar Hapkido Bruched Redek\nRet eo din anzav e santan n’on ket yaouank ken. Diaesoc’h din diskuizhañ ha dastum nerzh. Ha perak ne vefe ket pa zeu an trubuilhoù pemdez war ma spered da virout ouzhin a gousket abred da skouer. Moarvat e ouzoc’h holl petra eo: labour, bugale, fakturennoù… N’eo ket evit kelo-se avat ne rank ket an nen mont da heul e vennozh hag ober evit ma teuy e c’hoant da wir.\nContinuer la lecture de « Pleustriñ »\nAuteur StefanPublié le 15 février 2017 5 avril 2017 Catégories SportLaisser un commentaire sur Pleustriñ\nEvezhiadenn: kemmet eo bet ar pennad-mañ da heul ur postel zo bet kaset din. Al lennerez he deus e gaset din a gave abeg — gant gwir abeg :p — er ger « yalc’hfo » am boa savet evit treiñ ar galleg « bursite ».\nPetra eo un danijenn-yalc’h? Termenet e vefe evel-henn en ur geriadur emichañs: gor, koeñv poanius en ur yalc’h levrus. N’oc’h ket avañsetoc’h? Ma, diwar danijenn e teu dourenn dindan ar penn-glin hag en-dro dezhañ ken e koeñv al lodenn-se eus ar c’horf. Diaes e teu plegañ ar c’har da vezañ. Netra d’ober estreget chom hep fiñval re ha pakañ louzoù evit distanañ. Continuer la lecture de « Tanijenn-yalc’h »\nAuteur StefanPublié le 23 décembre 2016 5 avril 2017 Format En passantCatégories Brezhoneg, SportLaisser un commentaire sur Tanijenn-yalc’h\nErru eo kozh 2016!\nYa, erru eo kozh ar bloaz. Ha ken nebeut a dra zo bet skrivet amañ ar bloaz-mañ c’hoazh. Ret eo lavaret e vezan tapet gant labourioù a bep seurt; gant daou dra dreist-holl: treiñ L’île mystérieuse e brezhoneg ha… klask cheñch micher. Emichañs e ouzoc’h kement-se dija rak rouez an dud a zeu amañ ha na vent ket mignoned din e Facebook pe Twitter. Soñjomp er re rouez-se avat ha displegomp un tamm. Da heul ur bilañs barregezhioù ez eo deuet anat e felle din mont etrezek bed an embregerezh-korf da labourat. Setu ma klaskin tapout ur BPJEPS evit mont da coach (pe diorroer sport, ma fell deoc’h). N’eus netra graet c’hoazh rak dav eo din e vefe asantet ma Ehan Stummañ Hiniennel ha, dre-se, arc’hantaouet ma stummadur.\nMa, an arc’hant zo un dra, gallout mont da vezañ stummet zo un dra all rak n’eo ket n’eus forzh piv a c’hall heuliañ ur stummadur, arnodennoù mont tre zo. Ar rumm kentañ zo termenet gant maodiernezh ar sport, hag un eil rumm gant pep kreizenn stummañ. N’eo ket diaes deoc’h intent eta e vezan o c’hourdonañ ken lies ha bemdez: kigennerezh, step (pazenn), LIA (Low Impact Aerobic), hep disoñjal an hapkido (c’hoant am eus da dapout ma gouriz ruz hevlene!). Etre 7 ha 10 eurvezh embregerezh-korf bep sizhun.\nSetu e vez diaes din dont amañ da skrivañ un dra bennak…\nDaoust ha dedennet e vefec’h gant ar pezh a ran evit en em lakaat e par da vezañ degemeret en ur greizenn stummañ? Alies e kontan an traoù em c’hont Instagram (@stefansport) pe e Facebook. Ma fell deoc’h avat e c’hallfen en ober amañ un tammig gwelloc’h eget an notennoù berr a ran er rouedadoù meneget. Warc’hoazh, da skouer, emaon o vont d’ur stummadur dizarbenn ha sikour keodedel live 1 (DSK1 *netra da welet gant ar politiker hudur!*). Ma fell deoc’h reiñ ho soñj… grit hardizh! 🙂\nAuteur StefanPublié le 17 décembre 2016 Catégories Brezhoneg, Non classé, Sport2 commentaires sur Erru eo kozh 2016!


E Kosovë zo bet troc’het ur skol dre an hanter : skolidi albanat diouzh un tu ha Serbiz diouzh an tu all.\nUn enklask dre ar munud hag eus ar re zedennusañ, savet gant ur filmaozour-keodad diwar ar chazetennerezh e-doug ar brezel.\nBec’h bras o deus tri breur en ur gêriadenn e su Serbia pa ne c’houl maouez ebet chom eno.\nSonerien an euredoù n’ed int bet gwech ebet er-maez eus Bulgaria a zo dibabet evit ur sonadeg war an ton bras e Brusel.\nKavout a rae d’ar filmaozourez e oa bulgarat ar ganaouenn-se pa gav da bep pobl ar Balkanioù emañ-hi perc’henn warni : peadra da vagañ ur preder dichek war ar vroadelouriezh…


Pajenn:Catechis, 1817.djvu/148 - Wikimammenn\na heulio tud insanset, a vezo sot evelte. Speret an den, aboe ma zeo ganet, a so douguet d’an drouc, eme ar Speret-Santel. N’en deo quet eta avoalc’h mezur, instruí, rei exempl vad ; ret co ouspen castia ha corrigea.\nHon tado hac hon mamo o deus ar renq quentàn etoez ar re a dleomp da garet. Ar garantez-se, quentàn devers ur buguel, na sel quet\nAdtapet diwar « https://br.wikisource.org/w/index.php?title=Pajenn:Catechis,_1817.djvu/148&oldid=118051 »\nKemmoù diwezhañ degaset d'ar bajenn-mañ d'an 6 Eos 2018, da 14:28.


Metal sinfonek - Wikipedia\nMammennoù an doare\nHeavy metal - sonerezh klasel - metal nevez-klasel - power metal\nderoù ar bloavezhioù 90 e skandinavia hag an Izelvroioù\ndeath metal sinfonek - metal gotek sinfonek - power metal sinfonek\nSymphonic metal zo un doare eus ar sonerezh metal. Implijet e vez da daolenniñ strolladoù metal a laka elfennoù sinfonek pe orkestrel en o sonerezh. An doare-se a genaoza tosoù ha gitar pounner gant elfennoù liessort eus ar sonerezh klasel, oc'h implijiñ benvegoù sinfonek, kanadegoù pe un orkestr a-bezh a-wezhioù, pe un orkestradur dre glavier.\nKanerien varrek gant ur vouezh galloudus a vez kavet e strolladoù metal sinfonek ha mard eo kreñv ar c'han e c'hall bezañ anvet opera metal a-wezhioù. Marteze, ar strolladoù pouezusañ hag e-touesk ar re gentañ eo ar strollad svedat Therion, an hini finat Nightwish, an italian Rhapsody of Fire hag ar re izelvroat Within Temptation hag Epica. Plijout a ra d'ar pemp strollad-se kemer elfennoù eus sonerezh filmoù ouzhpenn ar perzhioù klasel a vez kavet.\nAn isrummadoù metal a ra gant teknikoù sinfonek an aliesañ eo ar metal gotek, power metal, black metal, death metal ha tad an doareoù-se: an heavy metal. Evel ma vez gwelet gant kalz strolladoù metal, e vez kavet ganto elfennoù a za eus meur a isrummad metal.\nAdtapet diwar « https://br.wikipedia.org/w/index.php?title=Metal_sinfonek&oldid=1907880 »\nKemm diwezhañ d'an 30 Gou 2021 da 10:00\nKemmoù diwezhañ degaset d'ar bajenn-mañ d'an 30 Gou 2021, da 10:00.


Pajenn:Instructioneu santel ar er gurionnéeu principal ag er religion, 1790.djvu/160 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/160\nAg en orgueil, ag en avarice, ag en dezir de goutantein er horv hac er goal inclinationeu é ta er parèss. Rac ne vanquamb d’hun deværieu, pé ne hum aqùittamb a nehai guet lézidantæt, nameit rac ne fal quet demb hum geinein na hum gontraignein eit resistein doh hur fal deicheu. Er parèss e zou dangérus, hac ur vamèn ampouisonét a vinceu. Caus-è ma quemérér caz doh el labour, ma hum daulér raï guet er housquæt, ma collér courage, ha ma couéhér én désespoër, ma hum inzrouguér doh er urionné ha doh er-ré e lar hur profit temb, ma lausquér tout é liberté guet en isprit, ma hum ahurt er galon ; hac er péh zou hoah goah, ne vourrér meid ér horrompl hac én infamité, &c. En hani-zou perpet occupét mat, n’en dès meid un diaul doh en tantein : mæs en hani ne ra quæt, en dès seih.\nOl é homb gannét eit labourad, é-mé en dén santel Job, peb-unan revè é vechér ha vacation, hac er-ré e dremén ou amzér é plijadur hac én æzemant, én un taul, én ur momant e tisquênnant én ihuern. Cleuét e mès, é-mé S. Paul d’er bobl a Thessaloni, é hès én hou mesq tud arouarêq ha curius, ne rant meit ridêq duhont ha dumen eit cleuèt nehuétædeu : me ordrén dehai é Hanhue Jesus-Chrouist labourad ha gounid ou bouéd... Ha mar dès unan-benac ne sèntt quet doheign, merchet ean èl un dén éscommuniét : ne faut quet m’en dou hanni commerce er bet guet-t’ou, eit m’en dou tout er méh,\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/160&oldid=128693 »


janvier | 2014 | ur blog eo …\nan dalled hag an olifant\nPublié le 22/01/2014 par Yann-Ber\nSeizh logodenn dall a glev un olifant.\nAon o deus. Petra eo ?\nUnan a gred tostaat. Touch a ra ouzh ur pav.\n– N’eo nemet ur piler a zo kouezhet aze.\nUn eil a dosta ivez. Touch a ra ouzh an drompilh.\n– Un naer eo evit gwir.\nAn trede a douch ouzh ur stilhon.\n– Ur goaf eo.\nAr pevare a bign betek war benn an olifant.\n– Hopala, un tornaod eo !\nAr bempet a dremen e-kichen ar skouarn.\n– Un aveler eo, darbet eo bet din bezañ kaset gantañ d’an traoñ.\nAr c’hwec’hvet erfin a douchas ouzh al lost.\n– Ma, ur gordenn uzet eo.\nNeuze, ar seizhvet a oa chomet sioul a yeas d’ he zro. Kemer a reas hec’h amzer. Pignat a reas war an olifant, e ergerzhout a reas eus an drompilh betek al lost, ha ne c’hwitas war lod ebet eus al loen o vont a-gleiz hag a-zehou, o tremen a-us ha dindan.\n– Mat. Me wel ! Pavioù solut e-giz peulioù, un drompilh wevn e-giz un naer, daou stilhon begek e-giz goafioù, uhel e-giz un tornaod, divskouarn bepred o vont e-giz daou aveler, beg e lost evel ur tamm kordenn gozh, setu un olifant kaer.\nSept souris dans le noir, albom gant Ed Young, 1995, embannadurioù Milan.\nAnavezet eo ar sorbienn-mañ evel parabolenn voudaek savet en India en amzerioù koshañ. He adkavout a reer en Azia a-bezh.\nPublié dans lennegezh teodel\t| Marqué avec arzoù, handerc'hañ, levrioù\t| Laisser un commentaire\nPublié le 20/01/2014 par Yann-Ber\nUr souezh eo un deskard war ar sorbiennañ.\nN’eo ket un den nevez, kozh eo e vuhez.\nUr sammad sioù zo warnañ, bloc’heiladoù dastumet hep gouzout,\nHue ar pemdez war e zivskoaz.\nYaouank eo gant ar sorbiennoù avat,\nBresk, kalonek, ur sell nevez o parañ war ar bed.\nSpi zo e vleunio e berzhioù bividik gant e labour.\nRa gevredo e vuhez gant hini ar sorbiennoù,\nDa na ziren e labour d’ e sioù, boutin etrezañ hag e selaouerion.\nWar e choug emañ ar mall ober berzh,\nTech a viro outañ tostaat da greizig kreiz an danvez.\nMont a ray gant ar furm.\nStranañ a ray gant trobarzhioù ar buhezioù.\nBamiñ a ray ar selaouerion.\nHeñvel outo eo neketa ? Netra arall gantañ ?\nDanvez ar sorbiennoù zo kollet rak al lorbiñ.\nAzeulet eo nemet peogwir e kred kemer ar gomz.\nGantañ e teu oberennoù amprestet, desket, dibunet, gwariet.\nN’ en devo gounezet enor nemet diwar emziskouez,\nBrabañser bihan ha boutin perzhek war an emwerzhañ.\nKalvezerezh hep danvez.\nPerak ez a da goll perzhioù emdarzhek bividik an deraouad dindan tunioù ha lorberezh ?\nAn aon e vefe, pe ur reñverad micher ?\nPublié le 19/01/2014 par Yann-Ber\nAn amzer a ya.\nKant poz tremen.\nAn niver, an amzer ?\nUnan zo a-wechoù muioc’h eget mil,\nUn nebeut eilennoù pinvidikoc’h eget bloaz.\nKenderc’hel da vont, Boudedeo,\nNa hent na bro.\nPetra a liamm kenvuhezerion\nA dost, a bell,\nOuzh amzer ha sifroù heñvel ?\nMein ha poultrenn.\nNe ra pep hini nemet tremen.\nN’eo nemet ur blog ouzhpenn.\nPublié le 11/01/2014 par Yann-Ber\nBeveziñ zo distrujañ, ha distrujañ a grou dismantroù, alese ar bernioù lastez kenderc’het gant ar gevredigezh veveziñ na ouzer ket petra ober ganto.\nEn dro d’an ti ma chomomp e kaver a bep seurt tammoùigoù listri liesseurt, a bep seurt doareoù pri poazh.\nAn dud o deus o zaolet aze ne oant ket bevezerion. O lastez a daolent war al lec’h ma vevent ha ne rae ket ur bern bras.\nAr beveziñ ne zistruj ket nemet an danvez, distrujañ a ra an dud.\nBeveziñ a c’houlenn ur yoc’h ma ne vo ket re ziforc’hekaet an dud. Yoc’h zo lastez tud, pezh a chom ur wech skarzhet o denelezh.\nAn dud o deus taolet amañ o listri kozh a veve. Bastañ a raent d’an ezhommoù o doa da geñver gant ar pezh a genderc’hent, a berzhient da grouiñ. Krouiñ a raent bevañs, annez. Kenderc’hañ a raent neuz ar maezioù.\nHiziv an dud a vev en ul lec’h, a genderc’h en ul lec’h all marc’hadourezhioù diezhomm a vo bevezet e lec’h all, hag a ya da veveziñ en un trede lec’h pezh zo bet kenderc’het gant tud dianav dezho.\nN’o deus tro ebet da zivizout war an neuz a vo d’al lec’h ma vevont. N’eo ket stummet ar gweledva ganto. Stummet eo gant kalvezourion deuet a lec’h all diwar raktresoù kellidel tud a chom ne ouzer ket pelec’h.\nAr beveziñ n’eo ket krouiñ. Ar c’hrouiñ zo diziouerus d’an denelezh.\nPlegañ da gealiadurezh ar beveziñ da saveteiñ e groc’hen da c’hortoz zo arvarus. Lakaat seurt kealiadurezh da greskiñ a ra, ha distrujañ tammoù denelezh bras ouzh bras.\nAr pezh a zo skritellet arz hiziv n’eo nemet ur rann marc’hadourezhioù. N’eus liamm ebet etre ar c’henderc’hadoù arzel hag al lec’h ma vezont kenderc’het. Eztaol ar yoc’h o bevez zo estren mik da seurt marc’hadourezhioù. N’int mat nemet da lakaat ar moneiz da dreiñ e kelc’h ar c’henderc’hañ beveziñ.\nO stumm, o ment, a rank klotañ gant ar frammoù dasparzhañ da dizhout ur c’helc’hiad bevezerion ledan a-walc’h ha kavout o flas war astelloù ar stalioù kulturel.\nIngal eo evit ar politikerezh, ar c’helaouiñ…\nKreizennet eo mui ouzh mui an holl nevidoù, bihanaet niver ar strolloù kellidel a ren war strolloù embregerezhioù liesseurt dasparzhet er bed a-bezh.\nUn nebeudig a dud zo o ren war an arz. An arzourion a labour da gaout o flas er rouedadoù, da sevel marc’hadourezhioù nevidus, nevesaet bep bloaz diouzh c’hoant an nevidourion ha n’eo ket diouzh ezhommoù ar boblañs pe diouzh rediezhoù ar c’hrouiñ.\nDrastus eo evit ur vro vihan he foblad. Ar c’henderc’hadoù uvelañ a rank tremen dre ar furm trec’h, koeñviñ, pe steuziañ.\nEr Stadoù-Unanet, bro vras, ez eus tud a gendalc’h da vezañ krouerion lec’hel. Ha n’o deus ket ezhomm bezañ gwerzhet er vro ramzel en he fezh pa na glaskont ket kaout korvoderioù bourc’hizion.\nUn abadenn deurus war ar gwin zo bet er skingomz. Gwelet e veze penaos n’eo ket gwerc’helezh an traoù a gont, nag al labour, hogen plegañ da furmoù an nevid, plegañ d’ar c’henderc’hañ beveziñ. Ar gwinierion a genderc’h diouzh reolennoù ar beveziñ. Rediet int bet da genderc’hañ muioc’h, ha gant ur furm hag ur blaz a vasto d’an amredadoù dasparzhañ.\nAlese int bet rediet da ouzhpennañ mui ouzh mui a draoù en o gwin ha d’ e fardañ diouzh blaz an dasparzherion a abeg blaz goulakaet an arvalion pa ‘z eo evit gwir ar blaz gourlakaet d’ an arvalion gant an nevidourion a-vras.\nE lec’h teurel pled ouzh ar rezin, ouzh o micher, e taolont pled ouzh an arc’hant a vo kenderc’het. Ned eo mui krouet gwin hogen kenderc’het boutailhadoù evit an dasparzherion hollc’halloudus…\nKement-se zo gwir war gement tachenn buhez mab-den er gevredigezh veveziñ.\nE-lec’h kaout tud ez eus kalvezourion. N’eo ket an douar a zo en arvar hogen mab-den.\nSteuziañ a ra.\nAr douar a bado kalz pelloc’h egetañ, a skarzho ar saotr, ar c’hwil dizenelaet, pe dre an tan pe dre an dour e ve.\nPublié le 07/01/2014 par Yann-Ber\n– Netra nevez neuze ?\n– Emañ war hent an distro.\n– Dre an hent tizh.\n– Ya, unan eus an hentoù boas a gemer da zistreiñ d’ ar gêr, pe an hent tizh pe an hent treuz.\n– Ar wech-mañ e c’heller lavarout ne zistro ket d’ar gêr. Kemer a ra hent ar c’hornog.\nHag hoc’h eus graet berzh war roudoù all ? Ur gorollerez ? Alez Brankas. Perak e vefe deurus ? Darempredet en deus metoù ar arzoù bev. Pe oad eo ? Re yaouank evit ma vefe anavezet gantañ.\nKleuzit ar roud. Ne ouzer morse.\nHag er c’hafedi ? Ur muzulman… Degouezhet eo war e lerc’h hag aet eo kuit an hini kentañ. Chomet eo teir munutenn. Berr eo evit ur banne kafe. Taolet hoc’h eus pled outañ en abeg d’ar bajenn war Palestina… Gallus eo al liamm. Kengrediez a c’hell eginañ etre tud argaset eus meurdez hon kornogelezh, ha mignoniezh enep natur etre ur breizhad brezhoneger hag ur muzulman darbarer.\nLabour mat, heuilhit an daou se a dost.\n– Kuitaet en deus an hent tizh e Gwened. Chomet eo a-sav e Mur. N’en deus pellgomzet da zen ha den n’en deus pellgomzet dezhañ. N’en deus ket lazhet e hezoug avat. Gortoz a ra ur bellgomzadenn ?\n– Ne lazh morse e hezoug. Padal ma n’ emañ ket e vec’hier gantañ e vo goullo e zaspugner a-raok pell.\n– Tuet en deus e garr Straed al Lenn, e-kichen ar skol Sant Jozef. Marteze eo chomet a-sav da zebriñ un tamm. Ha prenet en deus un dra bennak ? Netra… Arc’hant liñvel neuze…\nPublié dans eztaol\t| Marqué avec stuzegezh\t| Laisser un commentaire


The A-Team zo ur film stadunanat embannet e 2010 ha diazezet war ar stirad skinwel eus ar bloavezhioù 1980 gant ar memes anv krouet gant Frank Lupo ha Stephen J. Cannell. Kenskrivet gant Brian Bloom ha Skip Woods ha sevenet eo gant Joe Carnahan. Aktourien ar film eo Liam Neeson, Bradley Cooper, Quinton Jackson, Sharlto Copley, Jessica Biel, Patrick Wilson ha Brian Bloom. Kavout a reer ivez Dirk Benedict ha Dwight Schultz eus ar stirad skinwel diazez en ur c'hameo. Ar film a gont istor an "A-Team", un unvez nerzhioù ispisial a zo bet toullbac'het evit un torfed n'o devoa ket sevenet. Tec'het int ha klask a reont prouiñ int digablus. Ar film zo bet produet gant Stephen J. Cannell, Ridley Scott ha Tony Scott. Embanet eo bet ar film er sinema d'an 11 a viz Even 2010 gant 20th Century Fox.\nAr film a oa bet labouret warnañ abaoe kreiz ar bloavezhioù 1990. Meur a skrivagner ha meur a senario a oa bet met chomet eo diechu. Ur wech embannet, ar film zo bet burutellet etre kement a-fed arc'hant rastellet er box office gant $177 milion evit ur vouejedenn a $110 milion.\nThe A-Team war IMDb\nThe A-Team war Rotten Tomatoes\nAdtapet diwar « https://br.wikipedia.org/w/index.php?title=The_A-Team_(film)&oldid=1854846 »\nDernière modification le 5 Du 2019, à 17:04\nKemmoù diwezhañ degaset d'ar bajenn-mañ d'an 5 Du 2019, da 17:04.


Edouarzh IV (Bro-Saoz) - Wikipedia\nEdouarzh IV (Bro-Saoz)\nEdouarzh IV Bro-Saoz\nEdouarzh IV (28 a viz Ebrel 1442 –9 a viz Ebrel 1483), a oa Roue Bro-Saoz eus 1461 da 1483. Mab henañ Richarzh Plantagenet, kont Rutland, kont March, kont Ulster ha kont Cambridge, dug York († 1460) ha Aziliz Neville († 1495).\nEdouarzh a oa ganet e Rouen ha dont a reas da vezañ roue d’ar 4 a viz Meurzh 1461, da driwec’h vloaz. Pa varvas e dad e 1460 e oa legadet dezhañ holl e ditloù (war-bouez hini kont Rutland). Ur soudard eus ar c’hentañ e oa, hag ur merour mat, met un nebeud sioù en doa ivez, da skouer e plije dezhañ kalz ar merc’hed. E eured gant Elsbet Woodville (1437 – 1492), eus tiegezh Lancastre, a vez sellet outañ evel un dra fall put evit ar rouantelezh hag a laka dizemglev padus etre ar roue hag e vignon, Richarzh Neville, kont Warwick, en doa sikouret anezhañ da bignat war an tron koulskoude. Sinañ a reas e 1475 skrid-emglev Picquigny gant roue Bro-C’hall Loeiz XI a lakas un termen ofisiel d’ar Brezel Kant Vloaz.\nMarv dic’hortoz ar roue goude bloavezhioù a beoc’h e Bro-Saoz a lakas Brezel an Div Rozenn da loc’hañ adarre. E vab, Edouarzh V a oa torret diwar e garg gant e eontr Richard III, Breur Edouarzh IV, war-zigarez en doa div wreg.\nHerri VI Roue Bro-Saoz\n1471 – 1483 War e lerc'h:\nAdtapet diwar « https://br.wikipedia.org/w/index.php?title=Edouarzh_IV_(Bro-Saoz)&oldid=1855038 »\nBrezel an Div Rozenn


Ar boned-badeziant - Wikimammenn\nAzezet en eur gador vlod en eun hotel e Morgat, Madalen Lazoret, a zo, goude he meren, o sellout oc’h ar mor glas, oc’h bae Douarnenez. Eus he frenestr e wel tour uhel Ploare, hag ahont, doun en dremmwel, Beg ar Raz. Gant nebeut a blijadur koulskoude e sell oc’h an traou-ze : nag ar bigi o lintra ouz sked an heol, nag al laboused-mor o nijal a-rez an dour, nag ar c’heviou dantelezet ne lakont ket eur bann levenez en he c’halon.\nWar ribl an dour, war an treaz gwenn, bugaligou a zo o c’hoari gant ar bili, o tastum kregin, o teurel treaz an eil ouz egile.\nMadalen he-unan-penn, a zo breman o hirvoudi, he daoulagad a zo beuzet a zaelou, rak hi ivez he deus eur verc’hig, he deus eur pried, ha, siouaz ! he deus o dilezet. Ya ! Dilezet he deus eur pried, hag a oa re vad eviti, tec’het eo, daou viz a zo, eus he maner e Pariz, hep rei da zen da anaout da beleac’h edo o vonet.\nPa oa hi e Pariz, e skrive alies d’eur geniderv d’ezi, eat da chom da Vrest. Houman, e-leac’h kenteliou fur, a roe d’ar Barizianez kenteliou fall, he alia rea kentoc’h war an droug eget war ar mad, ha Madalen, eun tamm skanv a benn, he selaouas re vuhan, a reas buhez-fall d’he fried, a-nebeudou e kemeras kas outan, hen dilezas evit mont pell dioutan, da di he c’heniderv da Vrest. An traou a yeas mat e-pad pemzek dez etre an diou geniderv, met an taoliou teod a lakas buhan eur speuren etrezo. Madalen, kentoc’h eget chom da glevout begadou e ti he c’heniderv, a gemeras eur gampr e Morgat, evit tremen an hanv outi he-unan.\nBreman, p’he deus gwelet brasder he fazi, e teu da zonj d’ezi eus he c’hear, eus he merc’h Germana, eus he fried ; ha, pa wel en-dro d’ezi o pourmen daou bried gant o bugale, an daelou a ruilh eus he daoulagad, rak sonjal a ra e c’hall kaout eveldo an eurvad a ro ar briedelez. Karout a raje roi eul loden eus he madou evit kavout adarre an evurusted kollet. Met da be sant en em ouestla ! Da biou e kounto ar gwall darvoud digouezet ganti, ha piou he hentcho war-zu an neiz dianket !\nPa deu an noz, ar c’houlz da vonet da gousket, ne glev mui mouez Germana, skiltr evel mouez eur pintig o richana, ne gouez mui war he diouchod pokou a garantez he merc’hig, ne wel mui o hun en he gwele ar bugel seiz vloaz he deus dilezet.\nPemzek dez a zo abaoe m’ema Madalen o ouela dourek d’he fec’hed, he zal roufennet, he daoulagad ruziet, he diouchod kleuzet, a ziskoueze da gement he anaveze, e oa eun dra bennak a vras digouezet ganti.\nEun dervez, war-dro nav heur eus ar beure, ar vatez vras a bignas betek kampr ar Barizianez, hag a roas d’ezi eur bakaden vihan. An itroun, gouestadik, a drouc’h an neuden, a denn ar paper a c’holoe eur boned dantelezet, lugernus, hag en eur goueza stok he c’horf d’an douar :\n— Va Doue !… boned… badiziant… va merc’h !… Petra… petra zo… en em gavet ?…\nAr vatez a lakeas an itroun da azeza war eur gador-vreac’h, met ar pennfollet geaz ne ehane da hirvoudi ha da skuilha eur mor a zaelou, en eur lavarout :\n— Va merc’hig, oh ! ya… va merc’hig Germana a zo maro ! Ha me eo em eus he lazet !… Siouaz ! siouaz !\nPokat a rea d’ar boned, hen starda a rea war boull he c’halon, ha seblantout a rea goulenn outan petra oa erruet ! Siouaz !…\nTrumm ha trumm, eur c’harr-dre-dan a gasas Madalen d’ar C’hastellin, ha raktal e kemeras eno an trên buhana evit monet da Bariz. Pa oa digouezet er gear-benn, he c’halon ankeniet, evel rannet zoken, e kemeras eur wetur c’holoet evit he c’has beteg he zi. En hent ne rannas ger gant den. Digouezet e-tal treujou he dor, e vennas koueza, evel aoun he devoa o pignat beteg he c’hampr, an traou holl en-dro d’ezi n’oant mui evel diaraok, he daoulagad a oa trellet. Kaout a rea d’ezi oa faziet war he hent, n’oa ket en he zi, hag e teuas a-ruzou betek toull an nor. Noz oa c’hoaz, den war vale, koulz lavaret.\nOc’h an harzou, evel eur vaouez vezvez, e kemeras adarre hent ar skalierou, met en traon e chomas eur pennad da azeza, evel da ziabafi. Mez ar re zaonet he devoa ! Ha, koulskoude, e ranke gouzout eur seurt pe seurt, red oa d’ezi pignat, ha pignat trumm.\nKennerzet gant ar garantez a vamm, Madalen, deuet a-nebeudou enni he-unan, a bignas, ha, pa oa digoret d’ezi an nor gant ar vatez, e redas war-eun da gampr he merc’h, hep lavarout grik da zen.\nDiês e vije lavaret al laouenidigez a baras war tal ar vamm, hag al levenez a oa en he c’halon, pa welas he merc’hig kousket en eur gwele blod, o tenna gouestadik he alan e-touez an dilhad gwenn. Chom a reas en he c’hichen, azezet war eur gador, he dourn dehou war he zal, hag he daoulagad o skuilha daelou a levenez. Bep ar mare, ar vamm c’hlac’haret a boke d’he ealig bihan, d’he zenzor dibriz, ha ken start e pokas ma tihunas ar bugel.\nGermana, raktal ma tihunas, dioustu m’he devoa digoret he daoulagad, a anavezas he mamm, a zavas en he c’hoaze hag a en em lakas da vriata anezi, da bokat d’ezi ha da c’houlenn outi e peleac’h oa bet.\n— Oh ! maman, me ’m oa mall d’az gwelont o tont en-dro : papa n’oa ket laouen, ne c’hoarze mui ouz den, n’ez ea mui da bourmen, pa deue an noz ; ha me ’m oa aoun em gwele en noz, pa zonjen n’edos ket er gear. Breman, ’ket ’ta, maman, e chomi ato er gear gant da Germana. Me, sell, a zento ouzit, muioc’h c’hoaz breman eget araok, me a vezo aketus da bokat d’it aliesoc’h hiviziken, ne vouzin ket ken, oh, tra ! biken mui ne vouzin, maman, va maman muia karet !…\n— Ha perak e peus digaset d’in boned da vadiziant, merc’hig ?… Abaoe m’eo erruet ganen, n’em eus great nemet gouela daelou c’houero !…\n— Papa eo en deus her c’haset d’it, maman. Ha ne ouezes ket abalamour da petra ? N’eus ket pell, papa a oa bet aman e-tal va gwele, o pokat d’in, hag an daelou en e zaoulagad e lavaras : « Er mintin-man, merc’hig, em eus komzet gant ar wrac’h goz Rozolito diwar-benn da vamm, hag he deus lavaret d’in e ranken kas d’az vamm boned badiziant va bugel kenta, ha neuze hepken e teuje d’ar gear ». Setu papa a zentas oc’h ar wrac’h goz, ha te a zo deuet d’ar gear, maman. Me zo laouen-bras, ha papa a vezo ivez, p’az kwelo.\nD’an ampoent, papa a en em ziskouez, ha Madalen dirazan a en em strink d’an daoulin, ha beuzet en eur mor a c’hlac’har, e c’houlen outan ar pardoun en hano Doue, en hano e verc’hig.\n— Pardounet out, Madalen ! Mar e peus kalz pec’het, e peus ivez kalz gouelet ha kalz karet… da verc’hig Germana. Ra reno hiviziken en hon annez ar garantez gant an unvaniez, ha ganto an evurusted !\nAdtapet diwar « https://br.wikisource.org/w/index.php?title=Ar_boned-badeziant&oldid=171898 »\nKemm diwezhañ d'an 3 C'hwe 2022 da 13:21\nKemmoù diwezhañ degaset d'ar bajenn-mañ d'an 3 C'hwe 2022, da 13:21.


Diforc'hioù etre adstummoù "Adelbert von Chamisso" - Wikipedia\nDiforc'hioù etre adstummoù "Adelbert von Chamisso"\nAdelbert von Chamisso (kemmañ)\nStumm eus an 10 Du 2007 da 03:01\n43 okted ouzhpennet , 13 vloaz zo\nStumm eus an 29 Her 2007 da 20:37 (kemmañ)\nD (Robot ouzhpennet: ca:Adelbert von Chamisso)\nStumm eus an 10 Du 2007 da 03:01 (kemmañ) (dizober)\n[[Skeudenn:Chamisso Adelbert von 1781-1838.png|thumb|250px|right|Adelbert von Chamisso.]]\nUr barzh hag ul louzawour eo '''Adelbert von Chamisso''', bet ganet Gall[[gall]] dindan an anv a Louis Charles Adelaïde de Chamissot, e kastell Boncourt ([[Bro-Champagn]]) d’an [[30 Genver|30 a viz Genver]] [] ha marvet d’an [[21 Eost|21 a viz Eost]] [] e [[Berlin]] ([[Prusia]]).\n== Buhez ==\nEvel kalz tud a noblañs e tiviztivizas e dud Louis Marie, Comte de Chamissot hag e wreg Marie Anne, tec’hout kuit eus [[Bro-C’hall]] pa darzhdarzhas an Dispac’h. Kavout a reontrejont bod e [[LiejLiège]], [[Den Haag]], [[Düsseldorf]], [[Bayreuth]], a-raok annezañ e Berlin.\nE [] eoe oa floc’h Chamisso yaouank da floc’h e-ser lez ar Rouanez [[Frederika-Loeiza]]. Daou vloaz war-lerc’h eoe voe degemeret evel asagn en ur rejimant troadeien e [[Prusia]].\nAotreet eoe voe e familh da zontvont da Vro-C’hall en -dro, pezhmet aheptañ rae heptañreas. Mennet eoe oa Adelbert da chom e Berlin evitda servij an arme ha donaat e ouiziegezh eus yezh ha sevenadur [[Alamagn]].\nGantE [], gant Karl August Varnhagen von Ense (1785-1858), e savsavas e [] ar gelaouenn ''Berliner''.\n''Musenalmanach'' hag ec’h embann enni e varzhonegoù kentañ. Freuz-stal a ra an daou zen siwazh ha paouez a reont ganti pa grog ar brezel e []. Brud en deus gounezet ar barzh yaouank avat e-touez an dud troet war al lennegezh.\nPa ranko arme Prusia kodianañ dirak [[Napoleon]] e [] e vo lezet da vont frank d’e vro c’henidik. Marvet e dud siwazh, n’en deus mui a liammoù gant [[Bro-C’hall]].\nDa goulz an diskar-amzer 1807 emañ e Berlin en-dro. Ar bloaz warlerc’h e ro e zilez diouzheus an arme. Betek 1810 e krakvev en ur stad reuzeudik e kêr-benn Prusia, dilabour, digalonekaet ha dispi.\nGant skoazell ur mignon kozh d'e familh e c’hell distreiñ da Vro-C’hall evit bezañ kelenner e Lise Napoleonville[[Napoléonville]], e departamant ar Vañde[[Vande]] (hag a vo [[La Roche-sur-Yon]] war-lerc’h).\nE-touez e vignoned tost emañ an Itron de Staël hag asambles ganti ez ay da gCoppet e Bro-Suis en harlu. « Gall on e Bro-Alamagn, Alaman e Bro-C’hall, katolik e-touez ar Brotestanted ha protestant gant ar Gatoliked, prederour o vezañ gant tud a relijion ha paterer gant an dud hep rakvarnioù, un Aotrou e-touez an dud desket ha savant gant ar re voutin, jakobin gant tud an noblañs hag e-touez an demokrated, un den-jentil, un den eus amzervezh ar Rouanelezh ; e pep lec’h ez on un estrañjour. Ar c’hoant start 'm eus da vriata an holl (anezho), ha pep tra o tiflipat. Maleürus on. » (1810) : sed aze pezh a zisklêr Chamisso dezhi evit displegañ e stad hag e demz-spered. Un harluad eo bepred, ur foeter-bro a nac’h dalc’hmat an doare aezetañ da ren ur vuhez.\nE-pad an daou vloaz ma chomo e Suis e ouestlo ec’he amzer da studi al louzawouriezh. E 1812 e tistro da vBerlin lec’h ma kendalc’h gant e enklaskoù skiantel. E-pad an hañv 1813 e skriv e bennoberenn ''Peter Schlemhil wundersame Geschichtel'' (troet gant [[Roparz Hemon]] e 1934 evit [[Gwalarn (gelaouenn)|Gwalarn]] dindan an anv : ''An den a gollas e skeud''), istor un Doktor Faust a-vremañ, kollet e skeud gantañ, kondaonet da foetañ-bro evit hee c’havoutgavout endro, tudenn-arouez an aozour neblec'h en e di. Ar ger ''Schlemhil'' a vez graet ganti e [[yiddisheg]] evit komz eus un den kollet ar chañs gantañ, met a dremen diouti.\n« Evel kalz oberoù brudet, istor Peter Schlemhil a c’hell plijout war un dro d’ar re yaouank, na welont ennañ nemet un arridennad darvoudoù marzhus, ha d’ar re goshoc’h, a zo barrek da zivinout ster kevrinus ar ger ''skeud'', ha da heul da veizañ mennad kuzh an danevell » a skrive Roparz Hemon e rakskrid embannadur ''Gwalarn'' e 1934.\nAdtapet diwar « https://br.wikipedia.org/wiki/Dibar:MobileDiff/251815 »


Mortepez - Wikipedia\nKevrennad : Maxillopoda\nUrzhad : Pedunculata\nKerentiad : Pollicipedidae\nGenad : Pollicipes\nAr vortepezenn, pe troad-moc'h, pe poch-pez, (Pollicipes pollicipes pe Pollicipes cornucopia), a zo ur c'hresteneg mor mat da zebriñ hag a vev stag ouzh ar reier. Droukvesket e vez a-wechoù gant ar garili.\nDoareoù pennañ[kemmañ | kemmañ ar vammenn]\nWar-dro 5 cm eo he hirder. Un troad du skantek a ya d'ober lodenn izelañ he c'horf pa eo tric'hornek ha goloet a blakennoù arwenn (un dek plakenn vihan toget gant 5 plakenn vrasoc'h) he lodenn uhelañ. Etre ar plakennoù-se e vez gwelet ar gwiennoù du.\nNeudennoùigoù a zispak diouzh un toull e penn ar plakennoù brasañ ha ganto e vez tapet krog er boued : ar plankton.\nBevañ a ra ar vortepezenn stag ouzh ar reier goloet gant an uhelvor war aodoù mor Breizh ha re ar meurvor Atlantel, eus Bro-Saoz betek Senegal. Priziet-kaer eo el ledenez iberek hag aet eo da get e rannvedoù 'zo en abeg d'ur pesketaerezh drastus.\nImplijet e vez ar ger mortepez e Bro-Leon en un doare hengounel hervez Alan-Gwenog Berr (Ichtyonymie Bretonne, II § 141). Troad-moc'h a vez lavaret dre holl e Bro-Gwened ha poch-pez pe Pas-pez e Kerne.\nTreid-moc'h er C'hab\nAdtapet diwar « https://br.wikipedia.org/w/index.php?title=Mortepez&oldid=1637445 »\nKemmoù diwezhañ degaset d'ar bajenn-mañ d'an 14 Ebr 2015, da 10:12.


Moullañ - Wikipedia\n(Adkaset eus Moullerezh)\nMoullañ a reer eus an hollad teknikoù implijet evit eiladiñ a-vras skridoù ha skeudennoù, war baper peurliesañ pe war draoù all.\n... ha moullañ bremañ\nE Sina e voe moullet an testennoù kentañ, gant tammoù prenn engravet a veze lakaet liv warno hag a veze gwasket war lien pe war baper. Moullet e voe war tammoù seiz ken abred hag an Dierniezh Han (war-dro -220). Ar skouerioù kentañ eus testennoù moullet war baper a voe er VIIvet kantved. A-benn an IXvet kantved e veze implijet an teknik-se da vat e Sina, ha Soutra an Diamant, al levr kentañ a voe moullet evel-se, a zeuas er-maez en 868.\nErruout a reas an teknik-se en Europa a-benn 1300 pe war-dro. Implijet e voe da gentañ evit moullañ war lien. A-benn 1400 e teuas ar paper da vezañ implijet muioc'h en Europa, hag a-benn 1425 e voe ar moulladurioù kentañ war baper. E-kreiz ar XVvet kantved e veze moullet levrioù a-bezh.\nUr bazenn war-raok a voe graet gant Johannes Gutenberg, eus Mainz en Alamagn, pa ijinas lakaat lizherennoù plom distag kichen-ha-kichen en ur framm koad, da lakaat liv war baper. Evel-se e voe ijinet gantañ ar waskerell a dalvezas da ledañ ar moullañ en Europa a-bezh.\nSellit ouzh ar ger moullañ er\nAdtapet diwar « https://br.wikipedia.org/w/index.php?title=Moullañ&oldid=1787892 »\nDernière modification le 24 Meu 2018, à 10:04\nKemmoù diwezhañ degaset d'ar bajenn-mañ d'an 24 Meu 2018, da 10:04.


Devlet Iañ Giray - Wikipedia\nDevlet Iañ Giray\nDevlet Iañ Giray (1512 ?-1577) a oa mab da Mübarek Giray, mab-bihan da Mengli Iañ Giray, ha khan Krimea er XVIvet kantved.\nSavet e voe e lez ar sultan otoman Süleyman ar Meurdezus en Istanbul ha lakaet war tron khanat Krimea gantañ e 1551 e plas Sahib Iañ Giray. Lakaat a reas lazhañ Sahib Giray hag e familh nebeud goude.\nDindan e ren eo e voe klasket gant an Otomaned sevel ur ganol etre ar stêrioù Volga ha Don. Itriket en dije Devlet Giray a-enep ar raktres-se gant aon e vefe kresket betek re levezon an Otomaned war Krimea.\nMeur a wech ec'h eas da dagañ ar Rusianed gant e arme kreñv ha, d'ar 24 a viz Mae 1571, e lakaas tan e Moskov ha distrujañ ar gêr. Goulenn a reas digant Ivan IV Kazan hag Astrahan ha, pa chome an tsar en entremar, e kasas adarre un ergerzhadenn vrezel e 1572. Met ar wech-se e voe faezhet an arme tatar.\nMervel a reas gant ar vosenn e 1577. Goude e varv, ha betek donedigezh Gazi II Giray e 1588, e renas ul luziadenn bolitikel diabarzh e khanat Krimea.\nSahib Iañ Giray Khan Krimea\n1551 – 1577 War e lerc'h:\nLes expéditions de Devlet Giray contre Moscou en 1571 et 1572 gant Chantal Lemercier-Quelquejay e Cahiers du monde russe et soviétique, niverenn 13-4, 1972.\nAdtapet diwar « https://br.wikipedia.org/w/index.php?title=Devlet_Iañ_Giray&oldid=1487744 »\nDernière modification le 5 Ebr 2013, à 07:02\nKemmoù diwezhañ degaset d'ar bajenn-mañ d'an 5 Ebr 2013, da 07:02.


Landgraviezh Hessen-Kassel - Wikipedia\n(Adkaset eus Hessen-Kassel)\nLandgraviezh Hessen-Kassel e 1789\nLandgraviezh Hessen-Kassel (Landgrafschaft Hessen-Kassel en alamaneg) (1567–1806) a oa ul landgraviezh en Impalaeriezh Santel Roman ha Kassel e oa ar gêr-benn.\n2 XVIIvet ha XVIIIvet kantved\n3 Eus a landgraviezh da briñselezh\nSavet e voe e 1567 goude rannidigezh landgraviezh Hessen etre pevar mab Phillip von Hessen, diwezhañ landgrav Hessen.\nEn 1801, Wilhelm IX von Hessen a gollas Sankt Goar ha Rheinfels gant feuremglev Lunéville.\nXVIIvet ha XVIIIvet kantved[kemmañ | kemmañ ar vammenn]\nAdal deroù ar Brotestantiezh e oa aet Tiegezh Hessen a-du gant ar relijion nevez, war-bouez un hinienn bennak.\nAl Landgraved Philip Iañ von Hessen, Wilhelm V von Hessen-Kassel, ha Maurice von Hessen-Kassel a zimezas da ziskennadezed d'ar Roue Jorj Bohemia.\nAdalek Wilhelm VI von Hesse-Kassel e teuas mammoù renerien al landgraviezh eus tiegezh Willem an Tavedeg, rener Republik an Izelvroioù kalvinat. Holl e voent adunanaet e Landgraviezh Hessen-Kassel pa chomas divugel ar skourroù-se.\nEus a landgraviezh da briñselezh[kemmañ | kemmañ ar vammenn]\nEn 1803 e voe roet dezhañ an titl a Briñs-Dilenner, hag anvet Wilhelm Iañ von Hessen.\nSkoazell arvarus e oa da Napoleon Iañ. E 1806 e voe aloubet e stad gant an arme c'hall ha rannet entre Westphalia ha Dugelezh-veur Frankfurt. Daskoret e voe e zomani dezhañ en 1813 ha 1814, mirout a reas an titl a zilenner, goude ma n'en doa ket da zilenn ken, pa oa bet diskaret an Impalaeriezh Santel Roman.\nPa varvas e 1821 e renas e vab Wilhelm II von Hessen. Dindan an dug nevez hag e velestradur kalet e savas bec'h alies, ma voe ret dezhañ, en 1831, reiñ frankizioù brasoc'h. Dindan Friedrich Wilhelm Iañ von Hessen a renas adal 1847 e voe bec'h adarre. Sioulaat a reas an traoù gant lakaat kempennoù melestradurel e 1849, hag a voe tennet goude, e 1852.\nPriñselezh Hessen a voe staget ouzh Rouantelezh Prusia en 1866, bodet gant Dugelezh Nassau ha Kêr Dieub Frankfurt d'ober Proviñs Hessen-Nassau, Diwezhatoc'h e voe ebarzhet e Republik Weimar.\nAdtapet diwar « https://br.wikipedia.org/w/index.php?title=Landgraviezh_Hessen-Kassel&oldid=1855014 »


An Huñvre Dihun - Pennad 4\nBet on dre ar straedoù, dre ar gwenodennoù am boa hentet gant Mawaime... Pell 'zo, e-pad an hañv. Pegen du an devezh hiziv, koumoul gris-teñval o kuzhat un nebeud bannoù-heol o tamsklêrijennañ an aod. E penn all an draezhenn, daou zen kozh o klask morañ ur vag, gant un amzer digompez evel houmañ! Ne glevan ket o sakreoù avat, gant an avel yen o sourral a-varradoù hag o kas ganti un eostad traezh betek kêr. Pa soñjan e vezemp amañ hon-div e-pad an ehan-skol pa oamp studierezed. Hag an avel glouar o pladañ he blev du-mouar war he dremm, na pegen brav 'oa gwelet anezhi evel-se! Perak eo aet Doue da laerezh he buhez diganti, re yaouank e oa!... N'on ket evit krediñ n'he gwelin ket ken, eo echu ar mareoù plijadur ganti, echu! N'he gwelin ken... Perak? Den ne c'hello respont, ar vuhez a zeu hag a ya, hep gouzout dezhi ha poan a raio d'unan bennak all. Evidon-me, ne vo ket heñvel an traoù ken, met evit ar bed a-bezh, evit ar re n'anavezent ket anezhi, ne cheñcho netra, derc'hel a raio ar vuhez gant he roud, ar memes hini atav. Perak eo warnon-me eo kouezhet ar walleur-se? Ha perak bremañ? Evel just ne vo den evit respont din, adarre...\nKenderc'hel a ran gant ma hent, met aet on pelloc'h eget an aod. Ne ra forzh ebet din, n'eo ket sklaer ma spered evit c'hoazh. Distro on e kreiz-kêr, hep gouzout re vat da belec'h emaon o vont, broudet da vale ha da vale gant n'ouzon ket petra, oc'h en em leuskel da vont,\n« A la buena de Dios » 'vel ma lâre Mawaime a-wechoù a-raok an arnodennoù. Ha gwir eo hon eus bet frapadoù plijus pa oamp studierezed. Ne oamp ket e-touez ar re wellañ, met deuet 'oamp a-benn da gaout hon holl ziplomoù hep eilañ gwech ebet.\nEn em gavet on dirak dor un ranndi, hini ... Mawaime!!! N'eo ket gwir, deuet on gant an hent a gemeremp hon div a-raok, hag hep rat din zoken, on erruet dirak he zi. Pouezañ a ran war ar c'hloc'hig, evel pa vefen o c'hortoz ur respont, met ne zeu den da zigeriñ din. N'eo ket un hunvre, marv eo 'vit gwir. Marv! Marv eo-hi, Mawaime. A-raok distreiñ d'ar gêr e chomin da sellet ur wech c'hoazh ouzh an nor, ne zeuin ket amañ ken, echu...\nDegouezhet dirak ma zi, a-benn ar fin, ha noz anezhi dija. En em gavet e-tal an nor em eus gwelet un tamm paper stag outi, un doare kartenn:\n« Komiser Jañ-Loui Sanchez », ha dindan:\n« Un nebeud goulennoù a fell din ober ouzhoc'h diwar-benn Mawaime Malinche. Deuit 'ta da 'm c'haout warc'hoazh vintin, 'tro dek eur. »\nSetu, gouzout a ran bremañ ar pezh a rin warc'hoazh. E soñj mont da di ar perukenner edon koulskoude! Ma! Un deiz all ez in. E pelec'h emañ alc'hwez ma ranndi ganin? Klask a ran en ma holl c'hodelloù, met neblec'h ne welan al liv anezhañ, nag em sac'h, nag em chupenn. Setu, em botoù 'oant. Aze e oant bet lakaet ganin pa oan war an aod, kuit din d'o c'holl. Ur gwir sirk eo amañ! Un tamm urzh a rankin lakaat a-raok mont da gousket. Kroget 'm eus 'barzh, gant ar saloñs da gentañ. Un daolenn gant Mawaime, warni livioù splann ha stummoù dibar arz he fobl, hag aze un delwenn degaset ganti eus he bro, bet profet din warlene evit ma deiz-ha-bloaz. Ne c'hellan ket mirout da soñjal enni, amañ 'mañ he spered atav, stag ouzh al lec'h-mañ hag ouzh an holl draoù-mañ. Biken ne c'hellin ankounac'haat ur vignonez evel-se. Setu renket ar saloñs hag ar gegin, evit ar sal-dour, ma c'hambr hag ar privezioù e vo gwelet warc'hoazh, pa vin bet goulennataet gant an archerien, ma ne zistroan ket re ziwezhat. Peseurt goulennoù a vo graet ouzhin? Mawaime c'hoazh hag adarre, ha dienkrez e vin un deiz bennak? C'hoant 'm bije ankounac'haat ha kaout ur vuhez reizh, ordinal, ha n'eo ket unan evel ma hini, diaesoc'h eget unan spontus. Ha stourm a vez ranket ober e-pad e vuhez? N'eo ket gant ar c'hempenn emañ ma spered, ha goude bezañ bet graet ar skaotaj ez in da gousket, hep debriñ tamm, n'em eus ket naon 'forzh penaos. Abaoe daou zevezh ne ran nemet drailhañ traoùigoù,\n« Nuts » ha\n« Mars », ha me oar-me peseurt gasterezh all c'hoazh. Gwelloc'h din mont da zebriñ un tamm boued fonnus bennak, mod-all ez in da semplañ pa vin en archerdi warc'hoazh vintin. Kemer a ran ar podad riz-laezh, ha lonkañ anezhañ en e bezh. Du on gant an naon, 'benn ar fin, setu ma krogan er saladenn chomet er yenerez, ...war-lerc'h Mawaime ha Kilian pa oant bet amañ o tebriñ... un nebeud eurvezhioù a-raok dezhi bezañ lazhet. Mont a ra ar pladad diouzh ma daouarn, ha terriñ war karrezennoù ar gegin. Setu ma'z an betek ma gwele, an dour em daoulagad. Tamm-ha-tamm e tennan ma dilhad, e lakaan ma fijama hag ez an da c'hourvez. Skeudennoù eus an devezh a zeu din, anken ennon. Ha den gouest da sikour ac'hanon ken, den, pa'z eo aet ma mignonez wellañ diouzhin. Ma-unan gant ma zristidigezh. Echu an amzer vat, ne fell ket din bevañ ken, nemet mont gant Mawaime. N'ouzon ket pelec'h emañ, er baradoz, pe gant doueoù he fobl. Un deiz bennak en em gavimp hon-div en-dro koulskoude. Pevare, piv her goar? Nemet Doue, hag a zo da sikour an dud. N'on ket bet gwall sikouret gantañ avat. Lazhet 'm eus ar gouloù. Ne zeu tra da derriñ teñvalijenn ar gambr, nemet , ur wech dre vare, skedoù hir etre ar stalafioù pa dremen kirri-tan er straed.\nNav eur vintin. Mont a ra ma dihuner-radio war elum. Sonerezh hengounel a zeu dioutañ.\n« Radio-Douarnenez, ar radio dienkrez. Nav eur eo, ar c'heleier gant Josefin Belbeoc'h. Kendalc'het o deus an archerien gant o enklask e ranndi an Indianez yaouank Mawaime Malinche. N'ouzomp ket petra o deus kavet, dre ma n'en deus ket bet c'hoant ar c'homiser Jañ-Loui Sanchez, eus archerdi Douarnenez, respont d'ar goulennoù a denn d'ar muntr euzhus-se. Marteze e vo elfennoù nevez e-kerzh ar mintin-mañ. Kresk 'vo war briz ar sigaretennoù, un dek dre gant, a-benn an ... » Lazhañ a ran an dihuner.\nGwalc'het, gwisket, debret ma dijuni ganin, e prennan dor ma ranndi. Prim e tiskennan gant ar skalieroù. Ne fell ket din en em gavout gant Janin adarre, ar flaperez daonet-se. D'ar red ez an dre ar straedoù didud, daoust d'an avel a-benn.\nUr savadur betoñs gris kozh eo ti an archerien e Douarnenez. A-us d'an nor eo deuet dislivet al lizhiri\n« POLIS »; aet an\n« O » kuit ouzhpenn. Digeriñ a ran an nor, treuzwelus, evel e stalioù 'zo, ha mont e-barzh. Ha me ha mont dre un trepas hir, c'hwez ar butun yen ennañ, burevioù a bep tu. A-zehou, dirak e daol, un den o vizskrivañ, daougrommet a-us d' e vekanik. Dirazon, tud yaouank bet o laerezh en ur stal, sur a-walc'h, goulennataet gant an archerien. Tostaat a ran ouzh un den, harp ouzh taol strizh hag uhel an degemer.\n« Demat, Liza Keruhel eo ma anv. Un emgav 'm boa da gaout gant ar c'homiser Jañ-Loui Sanchez. Amañ emañ? »\n« Gortozit, pellgomz a rin d'e vurev. » Kemer a ra an archer ar pellgomzer ha pouezañ war un douchenn.\n« Komiser Sanchez? En em gavet eo Liza Keruhel da gomz ganeoc'h. »\nMont a ran da heul an archer war-zu burev ar c'homiser.\n« Demat deoc'h », eme ar c'homiser din,\n« penaos 'mañ kont ? »\n« Trubuilhet on, Aotrou Sanchez. »\n« Ya, Liza, kompren a ran. Koñje 'm bo d'ober Liza ac'hanoc'h? » a c'houlenn Jañ-Loui ouzhin.\n« Ya... Aotrou komiser. »\n« Grit Jañ-Loui ac'hanon neuze. Setu, ur vignonez vat deoc'h e oa Mawaime Malinche? »\n« Ya, ma mignonez wellañ e oa. An hini nemeti, 'benn ar fin. »\nSantout a ran daeroù o tiskenn war ma dremm, blaz klouar an holen ganto. Buan e sec'han anezho hag e adkrogan da gomz:\n« Ma digarezit..., met strafuilhet on, ne oa nemeti. Kompren a rit, den nemeti. »\n« Ya, kompren a ran. Heum, peseurt darempredoù a oa etre Mawaime hag he c'hamalad, Kilian ar C'horr? »\n« Asambles 'oant o chom, met cheu a veze etrezo, gwech ha gwech all. »\n« Ha feuls 'veze Kilian ganti ? »\n« Nemet pa veze tabut etrezo. Neuze e felle dezhi mont kuit digantañ. »\n« Ha c'hoant he doa bet skampañ kuit nevez 'zo? »\n« Ya, Aotrou komiser. Gwir eo ez eus bet tabut ha gweñv etrezo un nebeud devezhioù 'zo. Pellgomzet he doa Mawaime din da lavaret e oa da vont kuit da vat. War-lerc'h avat, n'ouzon ket re ... »\n« Mat-tre, trugarez deoc'h da vezañ deuet, Liza », a lavar an enklasker.\n« Kenavo... Aotr... Jañ-Loui. »\nEn ur vont kuit e klevan anezhañ o vouslavaret d'an eilgomiser en e gichen:\n« Ma, gra ar pezh 'oa lavaret, Yann. »\nEn em gavet dirak an archerdi, e skoan mibin etrezek ar gêr. Setu me dirak ma zi, skuizh-divi an tamm ac'hanon. Ur wech erru em c'hambr, e-harz ma gwele, e taolan ur sell ouzh ma dihuner. Kreisteiz ugent. Dilugañ a ran ar pellgomzer, 'mod-se ne vin dihunet gant den. Diwiskañ ma dilhad a ran, goustad, ha gourvez war ma gwele. Serr eo ma daoulagad dija.\n- Da heul : Pennad 5 -


Hippodameia (merc'h Oinomaos) - Wikipedia\nHippodameia (merc'h Oinomaos)\nHippodameia (henc'hresianeg : Ἱπποδάμεια / Hippodámeia), a oa merc'h d'ar roue Oinomaos ha d'ar Bleiadenn Asterope. Dimeziñ a reas da Belops war-lerc'h marv he zad en ur redadeg kirri. Mamm e oa da d-Thyestes, Atreüs, Pittheüs, Alkathoos.\nPelops en doa c'hoant da zimeziñ da Hippodameia, met tad ar plac'h, ar roue Oinomaos, a oa kustum da aozañ ur redadeg gant danvez e vibien-gaer, da drec'hiñ warne da gentañ ha d'o lazhañ da c'houde, ha trizek evel-se en doa kaset d'ar bed all. Kement-se a rae dre ma kare anezhi, pe abalamour d'un diougan a oa bet graet da lavarout e vije lazhet gant e vab-kaer.\nAmprevanoniezh[kemmañ | kemmañ ar vammenn]\nGraet e vez Hippodamia eus ur genad c'hwiled er c'herentiad Coccinellidae.\nAdtapet diwar « https://br.wikipedia.org/w/index.php?title=Hippodameia_(merc%27h_Oinomaos)&oldid=1915388 »\nKemmoù diwezhañ degaset d'ar bajenn-mañ d'an 11 Du 2021, da 19:03.


Ar C'hrashoù - Wikipedia\nSkrivet eo bet ar romant Ar C'hrashoù gant Yann Gerven evit Priz ar Yaouankiz 2008. “Ar C’hrasoù” zo anezhañ lodenn gentañ eus un oberenn e teir levrenn a gas al lennerien e milendall ur bed ha n’eo ket pleustret c’hoazh evit kalz : ar sorserezh e mod ar vro.\nMantret eo sorserezed Kreiz-Breizh – ar re gozh koulz hag ar re a zo c’hoazh er skolaj, hini Rostren da skouer, gant daou wallzarvoud o deus laosket div anezhe war bep a wele ospital. Piv a zo o klask noazañ oute? Kas a reont un enklask war-raok, ouzhpenn an enklask ofisiel renet gant ur strollad archerien, evit esae tostaat ouzh ar wirionez.\nEn deiz a hirie, e Kreiz-Breizh, e-kerzh un nozvezh sabad, ma oa strollet an holl sorserezed tro-dro d'un tantad, e touaras plaen Marielle Goubil, ar pezh ne oa ket kustum d'ober. Mont a reas an holl d'he c'haout neuze ; prenet he doa ur sunerez-poultrenn. Berzh he doa graet a-dra-sur abalamour ma voe gwelet, ur sizhun goude, an hevelep ardivink gant pep gwrac'h.\nPep tra a grogas pa grachas Louise Boudehent gant he mekanik ha dreist-holl, ur miz war-lerc'h pa voe tro Maivon Turdu. Kregiñ a rae ar sorserezed all da gaout aon. E-keit-se n'ez ae ket an enklask ar bolised war-raok daoust dezhe da vezañ bet goulennataet an div sorserez a-benn sklaeraat an afer. E-keit ha ma ma klaskent diskoulmañ ar gudenn e oa ur strolladig danvez-sorserien eus skolaj Rostren, Malo Bleogad, mab-bihan Maivon Turdu, en o zouez o klask kompren. Ur vodadeg a aozjont, un nebeud devezhioù goude, a-benn komz eus ar gwallzarvoud kevrinus o doa kaset Maivon d'an ospital. Ha pep krennard ha mont da ditouriñ gant o mammoù-kozh. Ar re-mañ a oa en em vodet e ti Katrin Chato, unan eus ar c'hoarezed koshañ, a-benn klask kompren ivez.\nAn deiz war-lerc'h, en archerdi, e kinnige ar jañdarmez, Cindy Denmat ur renta-kont. Lavarout a rae e oa un hailhon en doa graet an taol a-benn adkavout e deñzor bet laosket gantañ e kof ur sunerez bennak. Padal e oa sur Diana hag he mamm-gozh e oa kiriek ar Grec'hmitouarn eus ar fedoù-se. War an hent mat e oa pep hini daoust ma ne oa ken nemet martezeadennoù gante.\nAdtapet diwar « https://br.wikipedia.org/w/index.php?title=Ar_C%27hrashoù&oldid=1026404 »\nKemm diwezhañ d'an 9 Eos 2011 da 21:31\nKemmoù diwezhañ degaset d'ar bajenn-mañ d'an 9 Eos 2011, da 21:31.


Levr ar Salmoù - Wikipedia\nLevr ar Salmoù\nnaontekvet ha bras levr an Bibl, kediad ar 150 pennads, faoutañs yn 5 levres: Levr I: 1 a 41; levr II: 42 a 72; levr III: 73 a 89; levr IV: 90 a 106; levr V: 107 a 150\n(Adkaset eus Salmoù)\nLevr ar Salmoù (ספר תהילים / Sefer Tehillim en hebreeg, Levr ar Meuleudioù ; زبور Az-Zabur en arabeg) zo ul levr eus ar Bibl, ennañ barzhonegoù da vezañ kanet. Emañ en Testamant Kozh ha skrivet eo bet en hebreeg evel-just. 150 salm zo ennañ, niverennet eus I da CL.\nDont a ra an anv eus ar ger gregach ψαλμός psalmos a veze graet eus un ton sonet gant ar psalterion. Diouzh o anv neuze e ouzer eo ar Salmoù barzhonegoù bet skrivet evit bezañ kanet. An eilad a c'helle dont eus binvioù a bep seurt, alies binvioù dre gerdin, binvioù all a-wechoù. Bez' ez eus Salmoù a zo meneget ar benveg-seniñ aliet enno.\nSavet e vijent bet gant un dek oberour bennak ; 73 anezho a vez lakaet war gont ar Roue David : gantañ e vijent bet skrivet en Xvet kantved kent JK. Moarvat eo bet skrivet ar Salmoù etre ar bloavezhioù 1300 ha 800 kent JK.\n1 Stumm lennegel\n2 Niveradur ar Salmoù\n3 Troidigezhioù e brezhoneg\nDiwar-benn o stumm lennegel eo posupl kevrennañ ar Salmoù e pemp lodenn.\nKanaouennouù-meuliñ : e-keñver Doue (d.s. niv. 8, 24, 29, 47, 105, 113), e-keñver ar Roue eouliet gant Doue (d.s. niv. 2, 72, 110), e-keñver kêr Zoue, Jeruzalem (d.s. niv. 84, 87, 122)\nPedennoù o tisplegañ : ar fiziañs (d.s. niv. 4, 11, 16, 23), trugarekadennoù (d.s. niv. 103), ar geuzidigezh (d.s. niv. 32, 38, 51, 130), ar c'houzañvded (d.s. niv. 3, 5, 6, 7, 13)\nBarzhonegoù kelennus (d.s. niv. 1, 139)\nLavaroù profedel (d.s. niv. 50)\nMeur a stumm mesket er memes Salm (d.s. niv. 118)\nNiveradur ar SalmoùAozañ\nDaou zoare zo da niverenniñ Salmoù ar Bibl. Hervez ar Bibl hebreeg evel ma ra ar bibloù a-hiziv, pe hervez ar Bibl c'hresianeg (“Septañt”), implijet e levrioù al liderezh roman hag en Ilizoù ortodoks ha katolik ar Reter.\nUr sifr ouzhpenn zo en niveradur hebreeg, adalek eil hanterenn ar Salm 9, ha betek lodenn gentañ ar Salm 147, war-bouez evit ar Salm 114.\nTroidigezhioù e brezhonegAozañ\nE 1873, troidigezh Yann-Frañsez ar Gonideg, embannet gant James William, "Levr ar Psalmou".\nE 1897, troidigezh Gwilh ar C'hoad, "Levr ar Zalmou", pp. 467-544 (eus pe levr?).\nE 1953, troidigezhioù eus darn eus ar Salmoù kinniget gant Yeun ar Gow da gentañ e Pedennou evit eun noz-veilh gant eun den maro (Ar Voulerien Unanet, 1953) ha diwezatoc'h (1962) e Ar Gêr Villiget (pajenn 18 eus embannadur Mouladurioù Hor Yezh : troidigezh eus salm kentañ ar binijenn, ar salm 6).\nE 1974, troidigezh Maodez Glanndour, Ar Salmou, embannet gant Al Liamm, 220 p.\nE 1985, troidigezh Job Lec'hvien ha Pêr ar Gall, levrenn Ar Salmoù hag ar Skridoù all, An Tour-Tan, 1985, pp 4-166.\nE 1988, troidigezhioù eus meur ar salm gant Job an Irien ha Saik Falc'hun e Pedenn an deiz (Minihi Levenez, 1988), p. 2-110, evit al liderezh.\nE 2008, troidigezh Koulizh Kedez, Un dibab salmoù, e Kan ar Garantez hag an Avel – tri levr biblek, (An Diaoul Dieub, 2008).\nAr Salmoù e Brezhoneg (gant Unvaniezh ar Bibl en Anjev)\nSalmoù euz al levr "Pedenn an deiz" (gant Minihi Levenez)\n↑ « Ar Zalmou » war lec'hienn eskopti Kemper ha Leon.\nAdtapet diwar « https://br.wikipedia.org/w/index.php?title=Levr_ar_Salmoù&oldid=1971137 »\nKemm diwezhañ d'an 5 Meu 2022 da 09:11\nKemmoù diwezhañ degaset d'ar bajenn-mañ d'an 5 Meu 2022, da 09:11.


da-heul - Wikeriadur\nEus da ha heul\nmont, dont da-heul un den\nPa voe aet er-maez ar porzh, e lakaas ar voul war an douar, ha setu-hi kerkent da ruilhañ a-raok dirazañ, hag eñ da heul. — (Fañch an Uhel, Kontadennoù ar Bobl/3, Al Liamm, 1988, p. 88.)\nmont, dont da-heul.\nU1 d'am heul\nU2 d'az heul\nU3g d'e heul\nU3b d'hec'h heul\nL1 d'hon heul\nL2 d'hoc'h heul\nL3 d'o heul\nmont da-heul un den\n[...] ha mont da heul an hini a deuio da gontañ dezhañ sorc'hennoù burzhudus, dispar ha diskiant, ma n'eo ket eus e vro, ma ne gomz ket yezh e dudoù-kozh ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 130.)\n[...]; ar plac'h a harpe he fenn, ar vugale, ho femp, krog enn o mamm, hini aman, hini a-hount, a deue da heul en eur vouela hag en eur grial, ma'z oa eur guir rann-galoun ho c'hlevet.... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 273.)\nJilig. — Me a zo o vont da heul an aotrou hag a zigaso anezan el lec'h ma keroc'h ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 14.)\nHa Bilzig atao da heul e batron evel eur c'hi bihan, ha Saïg ive a garie gwelet ar pôtr en e gichen, en-dro d'ean, o tont hag o vont, dever ennan. — (Fañch al Lae, Bilzig, Kemper, 1925, p. 106.)\nEo ! evel-se d'az heul e teu soñj din em zoniou. — (Jules Gros, Le trésor du breton parlé Première Partie, 1966, p. 200.)\nWar e droad e kerzhas d'ar gêr bell-se, da heul un nebeud kenvroiz all hag o devoa eveltañ o servij d'ober eno. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 8-9.)\nMont a ran er-maez da heul Jili. — (Yann Gerven, Brestiz o vreskenn, Al Liamm, 1986, p. 39.)\nPa zibabez sardined da boazad e tennez o fenn hag e teu ar vouzellenn da heul. — (Jules Gros, Le trésor du breton parlé Deuxième Partie, 1970, p. 59.)\nDa heul Yann e teu e damm.\nAr pesked a ya da heul o boued. — (Jules Gros, Le trésor du breton parlé Troisième Partie, 1974, p. 304.)\nPep hini a ya da heul e vara. — (Jules Gros, Le trésor du breton parlé Troisième Partie, 1974, p. 309.)\nDa heul kaoz e ya an den beteg Pariz. — (Jules Gros, Le trésor du breton parlé Troisième Partie, 1974, p. 315.)\nAdtapet diwar « https://br.wiktionary.org/w/index.php?title=da-heul&oldid=323200 »\nKemmoù diwezhañ degaset d'ar bajenn-mañ d'an 12 Her 2021, da 13:14.


Drive-by shooting (brezhoneg: tennadenn o vleniañ) a vez graet eus un doare tagañ oc'h implij un arm-tan o tennañ adal ur garbed a vez implijet evit tec'hout kuit bliv goude an tennadenn. An doare tennadennoù-se a vez liammet alies gant feulster ar badennoù gang er c'hêrioù bras er Stadoù-Unanet met a vez adkavet dre ar bed a-bezh.\nNerzhioù ar c'hengevread o pareañ siviled Afghan gloazet dre un Drive-by Shooting gant an Talibaned\nAr gadoniezh-se a vez awenet gant ar c'hoant da lakaat ur barrad aon da sevel d'an enebourien, da lazhadegañ buan tud. Un toullad arzourien eus bed an hip-hop a zo bet taget gant an doare d'ober-se; e-touez ar re lazhet anavezet e adkaver Tupac Shakur, Notorious B.I.G pe c'hoazh Mac Dre.\nImplijet e oa bet dija an doare d'ober-se e-pad mare ar berz er bloavezhioù 1930 er Stadoù-unanet. Adkemeret eo bet abaoe gant bed ar sponterezh er Reter neshañ, pe e-pad brezel Liban pe c'hoazh gant an Talibaned en Afghanistan.\nAdtapet diwar « https://br.wikipedia.org/w/index.php?title=Drive-by_shooting&oldid=1749269 »\nKemm diwezhañ d'an 24 Mae 2017 da 06:58


Atoll Midway - Wikipedia\nKartenn an atoll (Lec'hiadur Atoll Midway: 28°12′N 177°21′K / 28.2, -177.35 28°12′N 177°21′K / 28.2, -177.35 )\nMidway Atoll (distagadur saoznek: [ˈmɪdweɪ]), anvet ivez Enez Midway pe Inizi Midway, en hawaiianeg eo Pihemanu Kauihelani an anv leun (Pihemanu eo anv berr an enez) a zo un atoll eus norzh ar Meurvor Habask, e-kichen penn gwalarnañ enezeg Hawaii. Emañ war-dro un drederenn eus ar c'heit a zo etre Honolulu, e Hawaii, ha Tokyo, e Japan. 6,2 km² eo gorread hollek an inizi-se perc'hennet gant Stadoù-Unanet Amerika, hag un "tiriad diaoz ha diembarzhet" eo. Eno e c'hoarvezas e miz Mezheven 1942, Emgann Midway, ur pezh mell emgann mor etre armeadoù ar Stadoù-Unanet ha Japan.\nPelec'h emañ Midway er Meurvor Habask (rontig melen).\nGwelet Emgann Midway\nAdtapet diwar « https://br.wikipedia.org/w/index.php?title=Atoll_Midway&oldid=1455397 »\nKemmoù diwezhañ degaset d'ar bajenn-mañ d'an 3 Ebr 2013, da 04:11.


(Adkaset eus Jacob Meijer de Haan)\nMeijer de Haan (14 a viz Ebrel 1852 en Amsterdam – 24 a viz Here 1895 en Amsterdam) a oa ul livour izelvroat. Ganet e voe en ur familh yuzev pinvidik perc'henn war ur wispiderezh. E 1888 ez eas da Bariz ma kejas gant Theo van Gogh, Paul Gauguin ha Camille Pissarro. De Haan ha Paul Gauguin a zeuas da vezañ mignoned. An daou anezho a livas mogerioù ostaleri Marie Henry er Poull Du. De Haan a baee pañsion Gauguin, en eskemm e teske gantañ. Kemer a reas perzh e skol Pont-Aven hag er sintetegezh.\nMarie Henry o reiñ bronn d'he bugel,1889, eoullivadur war lien,60x73\nGant Marie Henry en doe ur verc'h. Daoust ma ne oa ket dimezet Marie Henry he doa dija ur verc'h all, lesanvet Mimi. Pa zivizas de Haan mont da Dahiti gant Gauguin e paouezas e familh da sikour anezhañ a-fet argant. E 1890 e kuitaas Breizh, goude bezañ roet e daolennoù da Varie Henry, hag e tistroas da Amsterdam. O merc'h a voe ganet e miz Even 1891.\nUl livadur gant de Haan war lec'hienn mirdi Van Gogh\nPennad e nederlandeg diwar-benn Meijer de Haan, Amsterdam Joodshistorischmuseum\nAdtapet diwar « https://br.wikipedia.org/w/index.php?title=Meijer_de_Haan&oldid=1821318 »\nDernière modification le 10 Gen 2019, à 12:13\nKemmoù diwezhañ degaset d'ar bajenn-mañ d'an 10 Gen 2019, da 12:13.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Andrew Doyle) (KildareStreet.com)\nResults 1-20 of 839,394 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Andrew Doyle)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Andrew Doyle)


Krater Chicxulub - Wikipedia\nSkeudenn eus mision lec'hiadurezh dre radar an NASA. Diskouez a ra ar c'hrater 180 kilometr treuzkiz. Gwelet a reer dolinoù ("cenotes") tro-dro d'ar c'hrater, a laka da soñjal e oa ul lenn-vor er gleuzenn lezet gant ar stokadenn.\nKrater Chicxulub (/ˈtʃiːkʃəluːb/) zo ur c'hrater a oa krouet gant ur veteoritenn dezhi tost 10 kilometr treuzkiz a skoas an Douar war-dro 65 milion vloaz zo, da lâret eo da vare diwezh ar c'hretase. Merkañ a ra an darvoud-se fin an Eil hoalad hag ivez unan eus ar steuzidegezhioù meur o deus skoet an Douar. Treuzkiz ar c'hrater, dezhañ 180 kilometr, a ziskouez pegen kreñv e oa an darzhadenn heñvel ouzh "meur a viliard gwezh hini bombezenn Hiroshima. Emañ krater ar veteoritenn-se e-kichen Chicxulub e norzh ledenez Yucatan, e Mec'hiko.\nAr stokadenn[kemmañ | kemmañ ar vammenn]\nUn asteroidenn pe ur steredenn-lostek dezhi un dek kilometr bennak treuzkiz a vije kouezet war an Douar, ar pezh a vije bet heuliet gant ur gwallreuz bras. Embannet e oa an damkaniezh-se gant Walter Alvarez hag e genseurted e 1980. Alvarez et al. a lavaras e oa bet ur c'hresk trumm eus live an iridium dre ar bed e gouelezennoù eus mare ar steuzidigezh, hag e oa ur brouenn eus ar stokadenn Stoket e vije bet an Douar gant ur c'horf dezhañ war-dro 5 pe 15 kilometr led e-kichen ledenez Yucatán, hag en dije krouet krater Chicxulub, dezhañ 180 km treuzkiz. Ouzhpenn an distrujoù graet gant ar stokadenn hag ar pezh a c'hoarvezas (tsunamioù ha kement zo) e vije bet taolet an Douar a-bezh en deñvalijenn hag er yenijenn e-pad meur a vloaz abalamour d'an drailhoù strinket en aergelc'h gant ar stokadenn, o viret ouzh banneoù an heol da dremen. An deñvalijenn en dije miret ivez ouzh ar fotosintezenn. Heuliet e vije bet gant marv ur bern plant ha dreist-holl hini ar plankton ha goude se hini ur bern spesadoù n'o doa ket boued ken. Ar vartezeadenn-se, harpet gant kalz arguzennoù hiziv, a ro an tu da zisplegañ, un tamm, ar c'hemmoù er feurioù steuzidigezh disheñvel hervez an taksonoù. Ouzhpenn, a-drugarez da zizoloadenn (e miz Ebrel 2008) kenosferennoù (sferennoù mikroskopek a sav pa losk ar glaou hag an eoul-maen krai) e gouelezennoù an enkadenn K-T, ar skiantourien a soñj dezhe e c'hallje bezañ kouezet ar maen-kurun e-kreiz ur gwelead eoul-maen, hag kaset en dije en aergelc'h kementadoù bras a eoul-douar entanet. Un abeg ouzhpenn e vefe evit steuzidigezh trumm ur bern spesadoù. Daoust ma n'haller ket divinout tizh steuzidigezh an dinosaored a-drugarez d'ar c'harrekaennoù hepken, ar patromoù zo bet savet a laka da soñjal e c'hoarvezas buan-kenañ, en ur prantad amzer kontet en eurvezhioù kentoc'h evit e bloavezhioù.\nE miz gwengolo 2007, klaskerien amerikan renet gant William Bottke eus ar Southwest Research Institute e Boulder e Kolorado, ha skiantourien dchek a implijas drevezadennoù dre urzhiataer da c'houzout eus pelec'h e teue an asteroidenn en doa krouet krater Chicxulub. Jedet o deus gant 90% gwirheñvelder e oa bet darc'haouet un asteroidenn ramz anvet Baptistina, dezhi tro 160 km treuzkiz, e kelc'htro e gourizad asteroidennoù zo etre Meurzh ha Yaou, gant un asteroidenn bihanoc'h ha dizanv dezhi 55 km treuzkiz war-dro 160 milion vloaz zo. Drailhet e oa Baptistina gant ar stokadenn, ha krouet e oa ur strollad asteroidennoù anvet tiegezh Baptistina. Hervez ar jedadennoù, lod eus an drailhennoù a oa kaset e kelc'htroioù a dreuze hent an Douar.unan anezhea oa an maen-kurun 10 km led a skoas ledenez Yucatan 65 milion vloaz zo.\nUn displegadenn damheñvel met a sav dael diwarni a lavar e vije kouezhet ur bern stered-lostek abalamour d'ar steredenn Nemesis o treuziñ koumoulennad Oort. Unan pe muioc'h eus ar stered-lostek-se en dije skoet ouzh an Douar d'ar memes mare tamm-pe-damm. Evel e kaz stokadenn un asteroidenn hepken e vije bet heuliet gant gwrezverkoù o kouezhañ trumm, hag heuliet gant ur prantad yen.\nKoulskoude ar studiadennoù renet diwar-benn ar c'hrater a ro da soñjal e vefe bet kleuzet 300 000 vloaz a-raok ma c'hoarvezfe an enkadenn veur.\nSciences de la Vie et de la Terre Pajenn gouestlet da veteoritenn Chicxulub.\nScience actualités An damkaniezhioù diwezhañ diwar-benn an doare ma'z eas an dinosaored da get.\nLa mort des dinosaures Pajenn gouestlet da grater Chicxulub ha d'e zilerc'hioù.\n↑ Shuttle Radar Topography Mission, NASA, miz Here 2010\n↑ "Extinction des dinosaures : un astéroïde en serait bien la cause", Futura Sciences, 9 mars 2010\n↑ Alvarezeta l80\n↑ Nouvel Obs.com (12/06/2008)La fin des dinosaures.\n↑ Robertson D.S., "Survival in the first hours of the Cenozoic", Geological Society of America Bulletin, 30 a viz Gwengolo 2003, levrenn 116, Nnn 5/6, p 760–768\nAdtapet diwar « https://br.wikipedia.org/w/index.php?title=Krater_Chicxulub&oldid=1977066 »